Πολιτική Αστάθεια | Σημειωματάριο\nπολιτική, Καραμανλής, Νέα Δημοκρατία, ΠΑΣΟΚ, Παπανδρέου, Uncategorized 01/10/2008 Σχόλια 37\n1. Πόσο δίκιο είχε ο Άντι Γουόρχολ όταν «δογμάτιζε»τα περί δεκαπεντάλεπτης διασημότητας! Η ελλαδική πολιτική πραγματικότητα -το καρακατσουλιό το ημέτερον δηλαδή- παρέχει τις πιο αδιάψευστες επαληθεύσεις: Από τον Γουλιμή, στον Συμπιλίδη και τώρα στον Δαϊλάκη, η ελληνική πολιτεία, οι δημοκρατικοί θεσμοί, ο ελληνικός λαός εντέλει δοκιμάζεται από απίθανους τύπους που ξεπετάγονται από το πουθενά για να αφήσουν το στίγμα τους στα ταλαίπωρα πολιτικά μας πράγματα.\n2. Οι καιροί είναι περίεργοι: Το χάσμα ΗΠΑ-Ρωσίας βαθαίνει, Κίνα και Ινδία αυξάνουν τις δυνάμεις τους, η Δύση φαίνεται να χάνει τους συνομιλητές της στον μουσουλμανικό και αραβικό κόσμο, το Ιράν επιμένει στο πυρινικό του πρόγραμμα, η Ακροδεξιά ανεβαίνει στην Ευρώπη, η οικονομική κρίση σκορπάει φτώχεια και αβεβαιότητα.\nΚαι οι παρεμβάσεις του ξένου παράγοντα στα εσωτερικά πράγματα της Ελλάδας δεν τηρούν πλέον ούτε τα προσχήματα.\nΕίναι εύλογο λοιπόν κινήσεις σαν αυτή του κ. Δαϊλάκη να γεννούν εύλογες υποψίες. Τι στιγμή μάλιστα που η κριτική στην κυβέρνηση τόσο από τα γνωστά κέντρα και τα Μέσα που τα εκπροσωπούν, όσο κι από κυβερνητικούς βουλευτές τύπου Δαϊλάκη ή Τατούλη, δεν γίνεται με όρους πολιτικής, αλλά με όρους μνησικακίας. Θα μου πείτε: Η μνησικακία είναι απείρως ισχυρότερη της ρεαλιστικής πολιτικής. Πάσο.\nΑν μη τι άλλο όμως, ο κ. Δαϊλάκης θα πρέπει τουλάχιστον να μας εξηγήσει γιατί τις απόψεις του περί καθαρόαιμων και σταυλαρχών δεν τις είπε στην συνεδρίαση της Κεντρικής Επιστροπής (όπως έκανε ο Τατούλης με τις απόψεις του περί πριγκιπισσών) ή γιατί δεν περίμενε 10 μέρες να τα πει στη συνεδρίαση της Κοινοβουλευτικής Ομάδας της Ν.Δ. Και καλό θα είναι οι εξηγήσεις του να είναι πειστικές και να μην περιοριστούν στα της ενδυμασίας του, διότι, είτε το καταλαβαίνει, είτε δεν το καταλαβαίνει, είτε το προσχεδίασε, είτε του ξέφυγε, οι πράξεις και τα λόγια του επηρεάζουν όχι μόνο την πορεία της χώρας, αλλά και την ίδια την ποιότητα της Δημοκρατίας μας.\nΕκτός βέβαια, αν οι φήμες και οι ψίθυροι είναι γεγονός.\n3. Ας το παραδεχτούμε: Η απλή αναλογική έχει αποτύχει στην Ελλάδα.\nΤο είδαμε το 89-90, το ξαναβλέπουμε και τώρα: Δυστυχώς κυβέρνηση με ισχνή πλειοψηφία δεν μπορεί να σταθεί στη χώρα μας. Εκφυλίζονται από τις μωροφιλοδοξίες βουλευτίσκων, τον τυχοδιωκτισμό στελεχών, την ξεδιαντροπιά και την αθλιότητα Κέντρων, Μέσων, Συγκροτημάτων, Νταβατζήδων.\nΑς το παραδεχτούμε: Κόματα συγκροτημένα δυσκολεύονται να αντιμετωπίσουν την οίηση ή τον φθόνο των βουλευτών και των στελεχών τους. Θυμηθείτε ότι και ο Κ. Σημίτης αντιμετώπισε ουκ ολίγους Τατούληδες. Είχε βέβαια 160 βουλευτές και τα ΜΜΕ με το μέρος του…\nΑς δούμε την πραγματικότητα κατάματα κι ας το ομολογήσουμε: Η χώρα είναι αδύνατο να κυβερνηθεί από συνασπισμό κομμάτων. Υπάρχει κάποιος που να πιστεύει στα σοβαρά ότι μια κυβέρνηση Πασόκ-Σύριζα θα είναι πιο σταθερή και πιο αποδοτική;\n4. Θα πρέπει όμως να πούμε και κάτι άλλο: Ο Πασόκ και το ’89 με τον Κουτσόγιωργα και το ’03 με τον Σκανδαλίδη λειτούργησε με χυδαίο και τυχοδιωκτικό τρόπο: Ακριβώς επειδή βλέπει το κράτος και την εξουσία σαν ιδιοκτησία του, ψήφισε εκλογικούς νόμους που θα δημιουργούσαν προβλήματα στον αντίπαλο. Πρόστυχη συμπεριφορά. Που βάζει το κομματικό (και το ατομικό) συμφέρον πάνω από τα συμφέροντα της Πατρίδας και των πολιτών. Είναι ντροπή που ένα μεγάλο κόμμα λειτουργεί ξανά και ξανά με τον ίδιο ανήθικο τρόπο.\nΚαι ήταν το μεγάλο λάθος του Κώστα Καραμανλή: Που δεν άλλαξε τον εκλογικό νόμο αμέσως μόλις κέρδισε τις εκλογές του 2004. Κι έτσι τώρα, αντί να είναι προσηλωμένος στις μεγάλες πολιτικές που προωθεί η κυβέρνησή του (Ελληνορωσικός αγωγός, Καποδίστριας Β΄, Ασφαλιστική Μεταρρύθμιση, Εκπαιδευτική Μεταρρύθμιση, Ολυμπιακή, ΟΣΕ), αντί να ασχολείται με την οικονομική κρίση και τα εθνικά θέματα (Σκοπιανό, Κυπριακό, διεύρυνση Ευρωπαϊκής Ένωσης-Τουρκία), αναγκάζεται να κάνει τον παιδονόμο.\nΑς ξεμπερδέψει με τις πιεστικές εκκρεμότητες και ας οδηγήσει την χώρα σε εκλογές. Όσοι τον εμπιστευτήκαμε το 2004 και το 2007 θα τον εμπιστευτούμε πάλι, εφόσον μιλήσει καθαρά και προτείνει ξεκάθαρες και ρεαλιστικές λύσεις.\n← Η «Ενημέρωση» που μας σερβίρουν…\n37 thoughts on “Πολιτική Αστάθεια”\nδ.τζ. 01/10/2008 στο 10:38 μμ Reply\nΦίλε Φώτη ενώ συμφωνώ στα περισσότερα απ’ όσα αναφέρεις, διαφωνώ στην κατακλείδα. Η χώρα δεν χρειάζεται πάλι εκλογές. Το αντίθετο. Η εντολή των πολιτών είναι νωπή, δεδομένα που να δείχνουν ανατροπή του σκηνικού δεν υπάρχουν (και ας βαφτίζουν έτσι ορισμένοι 3-4 δημοσκοπήσεις) και συν τοις άλλοις η οικονομία δεν αντέχει περιπέτειες και ακυβερνησία. Έχουμε πολύ πιο σοβαρά θέματα να ασχοληθούμε και η προσφυγή στις κάλπες θα ήταν παράτολμο εγχείρημα για τη σταθερότητα του τόπου.\nΓια να το συνοψίσω: ο Καραμανλής οφείλει να πορευτεί στον δύσκολο δρόμο. Να το «παλέψει», να προσπαθήσει να κυβερνήσει με τους 151. Αυτή την εντολή έχει. Κι αν κάποιος βουλευτής ρίξει την κυβέρνηση, νομίζω ότι αυτό θα μετρήσει τελικά υπέρ του πρωθυπουργού. Αν όμως προκαλέσει εκλογές τα πράγματα δε θα είναι τόσο απλά. Πάντως το βασικό είναι οι πολιτικές, οι αλλαγές και οι μεταρρυθμίσεις που πρέπει επιτέλους να γίνουν. Όπως έγραψε και ο Αλέξης Παπαχελάς σήμερα σ’ όλο τον κόσμο περιμένουν τον Μπερνάνκι και εμείς ασχολούμαστε με τον Δαϊλάκη… Η χώρα δεν μπορεί να πάει ξανά σε εκλογές…\nVK in Athens 01/10/2008 στο 11:15 μμ Reply\nΠες μου ότι κάνεις πλάκα με το να θεωρείς ότι ο Καραμανλής πραγματικά κάνει ή έστω προσπαθεί να κάνει μεταρρυθμίσεις; Μια κυβέρνηση φάντασμα είναι και δεν τους φταίει κανένας εκλογικός νόμος ή οι αντάρτες βουλευτές. Μια κυβέρνηση που έχεις σώας στας φρένας και έργο μπροστά της δεν κωλώνει από κανέναν Δαϊλάκη. Ας σοβαρευτούμε λίγο.\nΗ παρούσα κυβέρνηση αντιμετωπίζει μια κατακραυγή – εγχώρια και διεθνή – άνευ προηγουμένου. Η ίδια και ο αρχηγός της έχουν την ευθύνη. Τέτοιο αριθμό σκανδάλων έχουμε να δούμε και από εγώ δεν ξέρω πότε. Ο ίδιος και οι φίλοι του οδήγησαν το πολιτικό περιβάλλον σε αυτή την κρίση.\nΑγαπητέ συν-blogger, ο πρωθυπουργός δεν έχει καμία δικαιολογία. Δεν είμαι σε θέση να δικαιολογήσω κανέναν τους πλέον. Θέλουν να πάνε σε εκλογές; Ας πάνε!! Θα με βρουν απεναντί τους. Καμία ανοχή πλέον. Αν δεν θέλουν αυτή να βάλουν οινόπνευμα και σπίρτο σε αυτή τη χώρα (και εννοώ το σάπιο της στοιχείο), θα βάλω εγώ…!!!\nfvasileiou 02/10/2008 στο 12:15 μμ Reply\nΑν έχω καταλάβει καλά, κανένας (ούτε ο λαός, ούτε η αντιπολίτευση, ούτε η κυβέρνηση), αλλά γίνεται να κυβερνηθεί η χώρα αποτελεσματικά υπό αυτές τις συνθήκες; Αμφιβάλλω…\nΔεν έχεις καταλάβει ότι αντιπαθώ την πλάκα και δεν έχω χιούμορ;\nΔεν ξέρω πού τη βλέπεις την κατακραυγή -εκτός από τα δελτία των 8. Διάβασε την δημοσκόπηση της GPO που παρουσιάστηκε προχτές: Καμιά κατακραυγή. Κατακραυγή είχαμε όταν παραδόθηκε ο Οτσαλάν ή μετά τα Ίμια, όταν το Πασόκ είχε περάσει 12 μονάδες πίσω στις δημοσκοπήσεις.\nΌσο για τα «σκάνδαλα», ποια είναι αυτά; Είναι σκάνδαλο το γεγονός ότι ο Βουλγαράκης είναι πλούσιος; Γιατί ο Παπανδρέου, ο Αλαβάνος, ο Τσίπρας, ο Καρατζαφέρης είναι φτωχοί; Είναι σκάνδαλο που ο Ρουσόπουλος πηγαίνει στην εκκλησία κι έχει πνευματικό; Όσο για τα περί Βατοπεδίου, ας μη γελιόμαστε: Μπορεί να μη μας αρέσει η πρακτική, αλλά αυτή ξεκίνησε από το 1998 και, παρόλες τις κατά καιρούς καταγγελίες και εισαγγελικές έρευνες, καμιά παρανομία δεν επιβεβαιώθηκε. Δεν έχει κατηγορηθεί κανένας υπουργός για χαριστικές ρυθμίσεις, για μίζες, για «δωράκια», για ρεμούλες, για διορισμούς από το παράθυρο. Κανένας!\nΤα υπόλοιπα είναι αποτέλεσμα της γνωστής σχολής «πες-πες, κάτι θα μείνει…\nNίνα 02/10/2008 στο 1:53 μμ Reply\nΦώτη μου,καλημέρα από την βροχερή Ιταλία..\nΟπωs πάντα σύντομοs κ’σωστόs.Συμφωνώ σε όλα μόνο ωs προs την αναγκαιότητα επικείμενων εκλογών θα αναγκαστώ να διαφωνήσω.Ωs κράτοs έχουμε πολύ σοβαρότερα προβλήματα για να μπούμε σε τέτοιεs περιπέτειεs την δεδομένη στιγμή.Συμφέρει ν’αγοράσουμε … χρόνο.(πολύ φοβά μαι ωστόσο ότι δεν θα καταφέρουμε να το αποφύγουμε:έτσι έχει αποφασίσει μια συμμορία νταβατζηδο-καναλαρχών κ’μερικών υπερατλαντικών … φίλων τουs.Και τα εγχώρια.. πρόβατα ακολουθούν όπωs φαίνεται και από το σχόλιο ενόs παραπάνω.)\nΤΙ ΠΙΝΕΙΣ ΚΑΙ ΔΕΝ ΜΑΣ ΔΙΝΕΙΣ;;;;ΤΙΙΙΙΙΙ;;;;;\nΟσον αφορά τα σκάνδαλα ,έχειs δίκιο να μην θυμάσαι.Τέτοιο αριθμό έχουμε να δούμε πολλά-πολλά χρόνια,πάνω από 20,γιατί στην χρυσή δεκαετία(90’s) του ΠΑΣΟΚ είδαμε πολύ περισσότερα,σοβαρότερα και που θίξανε ευρύτατα στρώματα τηs ελλ.κοινωνίαs (χρηματιστήριο για να αναφέρω μόνο ένα αλλά υπάρχουν κ’άλλα κ’άλλα πολλά).Να τολμήσω μια υπόθεση τότε δεν θα βρισκόσουν in Athens αλλά στον πλανήτη Αρη γι’αυτό δεν έχειs ακούσει κάτι σχετικά.\nΚαλώs ήρθεs στον πλανήτη μαs!\nfvasileiou 02/10/2008 στο 2:54 μμ Reply\nΠολύ ζηλεύω τα βροχερά μέρη αυτή την εποχή…\nΣυμφέρει να αγοράσουμε χρόνο; Από τη μια μεριά, ναι. Από την άλλη όμως, πόσο μπορεί να αντέξει η κυβέρνηση, ο Καραμανλής, η χώρα, την εκ των έσω δολιοφθορα;\nΜην τον παρεξηγείς όμως τον VK. Είναι φίλος κι ας διαφωνούμε επί του προκειμένου.\nΝα συζητάμε χωρις οξείς χαρακτηρισμούς, μήπως και φτάσουμε σε έναν κοινό τόπο.\nΧρήστος Σαβρανίδης 02/10/2008 στο 4:03 μμ Reply\nΦώτη βλέπω μια δημοκρατία που δεν θέλει να ακούει τον πολίτη και θέλει μόνο να εξασφαλίζει πολιτική πλειοψηφία για να τρώει χρόνο και χρήμα. Αρκετά πτώχευσε ο μέσος πολίτης, αρκετά πτώχευσε το κράτος. Πόσα δάνεια πήρε εφέτος το κράτος για να καλύψει τα ακάλυπτα της οικονομίας; Εξορθολογισμό περιμέναμε, πτώχευση σε όλα τα επίπεδα έχουμε. Τους πολίτες τους ακούει κανείς; Που είναι ένα λογικό πρόγραμμα ανάπτυξης που θα δίνει πόρους και στο κράτος για μείωση των δανείων και δε θα στραγγίζει τον πολίτη στους φόρους; Γιατί πάντοτε την πληρώνουν αυτοί με τα λίγα; Οι εφοπλιστές που παίρνουν τα φιλετάκια του κράτους και τις μεγαλοδουλειές δεν πρέπει να πληρώνουν φόρους; Τα μοναστήρια που παίρνουν εκατομμυριάκια από τις αγοραπωλησίες δεν πρέπει να πληρώνουν φόρους; Αν κάποιος αυτοκράτορας τους έδωσε κάποτε κάποια λίμνη, να γυρίσουμε πίσω καμιά χιλιετία τον χρόνο και να δούμε αν εκείνη την εποχή είχαν τόσα πολλά εκατομμυριάκια οι μοναχοί. Εξευτέλισαν και την έννοια της λέξης μοναχός κι αρνούνται κι από πάνω να πληρώσουν τους νόμιμους φόρους. Που ζούνε; Στην ανοχή και την υποστήριξή μας οφείλουν πολλά. Ας αφήσουν τα ελικόπτερα και τους μπράβους και ας ζήσουν τουλάχιστον όπως εμείς που δεν έχουμε τόσα πολλά. Επανέρχομαι στην λάθος λογική των πολιτικών. Στην Αμερική είδαμε τι τραγέλαφο βιώνουν που έκαναν την τρίχα τριχιά. Επένδυσαν κι έφτιαξαν χρηματιστηριακά προϊόντα πάνω στα όνειρα όσων δεν είχαν λεφτά, αλλά πήραν με ευκολία δάνεια. Κι έπειτα το φιάσκο. Και οι πολιτικοί υποστηρίζουν ποιους; Μα φυσικά τους τραπεζίτες κι όχι τους δανειολήπτες! Κι ύστερα οι φτωχοί έγιναν φτωχότεροι και οι πλούσιοι πλουσιότεροι. Υς υγείαν τα κορόιδα οι πολίτες. Βγαίνουν και οι δικοί μας για να μας πουν ότι δεν έχουν πρόβλημα οι ελληνικές τράπεζες. Σε κάτι επισφαλή χρηματιστηριακά προϊόντα δεν είχε επενδύσει η Αγροτική; Τα λεφτά των Ασφαλιστικών ταμείων δεν είχαν μπει σε ανασφαλή τέτοια προϊόντα; Χιλιάδες καταθέτες δεν πήραν ομόλογα που είχαν μετοχές των αμερικάνικων τραπεζών; Όλα για το χρήμα. Τον πολίτη ποιος θα τον προστατέψει; Ας κοιμούνται μακάρια οι πολιτικοί από τα μεγάλα τζάκια. Ξέρουν να κάνουν τη δουλειά που τους έχουν αναθέσει οι δικοί τους με τα κότερα. Γι’ αυτό δεν ανησυχώ καθόλου μήπως και πέσει η κυβέρνηση. Επιτέλους ας ξυπνήσουν και λίγο όσοι μακάρια κοιμούνται τον ύπνο της μεγαλοεξουσίας. Γιατί το πλοίο δεν πάει καθόλου καλά. Τουλάχιστον σε ότι αφορά την οικονομία. Σε ότι αφορά τις δεξιώσεις, τις σαμπάνιες και την προβολή η κυβέρνηση είναι πρώτη. Πληρώνουμε για να βλέπουμε συνέχεια διαφημίσεις των υπουργείων στα ΜΜΕ. Έναν σωστό δρόμο χωρίς διόδια θα δούμε ποτέ, που υποτίθεται ότι έχουν δοθεί τα λεφτά από Ευρώπη; Ή θα πληρώνουμε κάθε μερικά χιλιόμετρα διόδια για να έχουμε και συνεργασία με ιδιώτες; Κάτι συγκεκριμένο, χρήσιμο για όλους θα δούμε; Πότε; Ας πέσει και η κυβέρνηση κι όλοι οι μεγαλοτζακάδες. Χρειάζονται πολιτικοί που έχουν σωστή επικοινωνία με τον πολίτη, που νοιάζονται για τα πραγματικά προβλήματα της καθημερινότητας. Αν τα λύσουμε αυτά θα έχουμε αποκτήσει και άλλη κουλτούρα. Δε θα μας περνάνε κορόιδα όσοι πουλάνε στο εξωτερικό τα ίδια προϊόντα στην μισή τιμή. Λέτε να γίνουμε ποτέ Ευρωπαίοι με τόση διαφθορά; Γιατί από το κεφάλι που βρωμάει ξεκινάει…\nfvasileiou 02/10/2008 στο 5:47 μμ Reply\nΤο πρόβλημα στην Ελλάδα είναι το εξής:\nΠαραπονιόμαστε για την διαφθορά στο δημόσιο. Αλλά για την διαφθορά αυτή ποιος φταίει; Φταίει ο Παυλόπουλος -ή ο Σκανδαλίδης παλιότερα- για που τα παίρνει ο δημόσιος υπάλληλος; Φταίει ο Αλογοσκούφης που τα παίρνει ο εφοριακός; Φταίει ο Σουφλιάς που τα παίρνει ο υπάλληλος της πολεοδομίας; Δεν νομίζω. Φταίνε οι υπάλληλοι που τα παίρνουν. Φταίνε δηλαδή άνθρωποι που είναι συμπολίτες μας, κουμπάροι μας, φίλοι μας.\nΈπειτα τα έχεις μπερδέψει τα πράγματα: Εγώ δεν έχω δει ποτέ τον σημερινό Πρωθυπουργό να πηγαίνει σε δεξίωση. Ούτε και κανέναν υπουργό. Προφανώς αναφέρεσαι σε άλλους, άλλων εποχών.\nΔεν χρειάζεται να καταφεύγουμε σε εύκολα κατηγορητήρια, τη στιγμή που και εγώ και εσύ ξέρουμε τι συμβαίνει: Οι διαφημίσεις των Υπουργείων προέρχονται από χρήματα της Ευρωπαϊκής Ένωσης τα οποία δίνονται για να διαφημιστούν δράσεις και έργα που χρηματοδοτούνται από την Ευρώπη. Αυτά τα χρήματα ή θα γίνουν διαφημίσεις ή θα επιστραφούν. Ίσως ξέχασες ότι παλιότερα τέτοιες διαφημίσεις είχαν ίδια αισθητική και ίδια συνθήματα με εκείνα του τότε κυβερνώντος κόμματος. Αυτό είναι πρόστυχο και φτηνό.\nΌχι μόνο οι δικοί μας, αλλά όλοι οι Ευρωπαίοι ηγέτες (Σαρκοζί, Μέρκελ, κτλ) επισημαίνουν ότι τι το τραπεζικό σύστημα της Ευρώπης -με ευνόητη εξαίρεση της Βρεττανίας- δεν έχει σχέση με το Αμερικάνικο και γι’ αυτό το πρόβλημα στην Ευρώπη θα είναι μικρότερο.\nΝα τα αφήσουν τα αυτοκίνητα και τους μπράβους. Αλλά, μην το ξεχνάς, ότι πολλοί πολιτικοί μας έχουν απειληθεί ξανά και ξανά και ξανά από τρομοκράτες. Να τους αφήσουμε να δολοφονηθούν γιατί έτσι θα αισθανθούμε καλλίτερα;\nΓια τα μοναστήρια και τα παρεμφερή, δεν έχω να πω τίποτα. Όχι για άλλο λόγο, αλλά γιατί οι καταγγελίες αυτές έχουν γίνει εδώ και πολλά χρόνια (από το ’98, που δεν ήταν ο Ρουσόπουλος στην κυβέρνηση), έχουν διερευνηθεί από την δικαιοσύνη και δεν βρέθηκε τίποτα που να είναι παράνομο. Μπορεί να μην σου αρέσει, μπορεί να μην αρέσει και σε μένα, αλλά αυτό δεν σημαίνει ότι ο Εφραίμ -και ο κάθε Εφραίμ- είναι εγκληματίας.\napos 02/10/2008 στο 9:13 μμ Reply\nΦώτη, η συνεργασία ΠΑΣΟΚ-ΣΥΝ είναι μια μπαρούφα που ειλικρινά απορώ με όλους αυτούς που την κυκλοφορούν. Θα μπορούσε να υπάρχει μια κυβέρνηση ΠΑΣΟΚ-ΣΥΝ, αλλά με άλλο ΠΑΣΟΚ και με άλλον ΣΥΝ.\nΗ μόνη ρεαλιστική συνεργασία θα ήταν ΝΔ-ΠΑΣΟΚ, τουλάχιστον ας μαζεύονταν οι αρκούντως σοβαροί των δύο κομμάτων να το πάρουν απόφαση: για να διορθωθούν τα κακώς κείμενα, που είναι πολλά, χρειάζεται ευρύτατη συναίνεση. Μόνο έτσι θα κλείσουν τα μαγαζάκια, οι παράγκες, οι άθλιες και γελοίες συντεχνίες πάσης φύσεως, η διαφθορά και ο εξευτελισμός των ανθρώπων για μια θεσούλα, για λίγη σημασία.\nΊσως έτσι να το πάρουμε και εμείς απόφαση, όταν οι ανεπαρκείς που μας κυβερνούν δεν μπορούν να είναι αωνίως το άλλοθι.\nApostol 02/10/2008 στο 11:40 μμ Reply\nThe Economist Sep 11th 2008\n«Nίνα» υποθέτω ότι ανήκεις στον Βαθύ γαλάζιο κόσμο και κοινώς δεν ξέρεις ούτε αγγλικά. κρίμα…\n«fvasileiou» Βασικά διαφωνώ μαζί σου αλλά it’s OK… καλή καρδιά!\nVK in Athens 03/10/2008 στο 12:36 πμ Reply\nFvasileiou είναι προφανές ότι δεν συμφωνούμε, και δεν είναι καν δυνατόν να φτάσουμε υπό αυτή τη σκοπιά σε έναν κοινό τόπο. Δεν υπάρχει κοινός τόπος!!!!\nΠρέπει να ομολογήσω ότι δεν είχα καταλάβει ότι δεν έχεις χιούμορ. Το αντίθετο θα έλεγα…\nΛίγα λόγια, λοιπόν, με αποδείξεις και σε σένα και στην κυρία Νίνα για τη διεθνή κατακραυγή. Δεν σχολιάζω εγώ τίποτα. Αφήνω τα διεθνή πρακτορεία να μιλήσουν από μόνα τους.\nΝομίζω ότι είναι αρκετά σαν ένα πρώτο δείγμα. Αν ψάξετε αναλυτικά θα βρείτε κι άλλα.\nΌσο για την έλλειψη αποδείξεων, η υπόθεση Κεφαλογιάννη μιλάει από μόνη της. Ειλικρινά, ρε φίλε, θέλω να πιστεύω ότι δεν με περνάς για τόσο αδαή, πλασαροντάς μου τη λογική της έλλειψης αποδείξεων. Αν πάλι με περνάς, κρίμα…ειλικρινά κρίμα.\n@Νίνα: Ο τόνος σου είναι αν μη τι αλλο εριστικός. Σε δικαιολογώ μόνο από την άποψη ότι μόνο αυτό έχει μάθει να κάνεις. Δεν πέφτω καν στο επίπεδο της κομματικής σου κατεύθυνσης. Για τον απλό λόγο ότι εγώ έχω τη συνειδησή μου καθαρή ότι δεν ακολουθώ νόρμα συμπεριφοράς από κανένα κόμμα. Καλή ψυχή βρε!!! Γλυκό και ασημαντό μου στρουμφάκι!!!\nΥ.Γ. Δεν μπορείς να πεις Fvasileiou, δεν έκανα κανένα οξύ χαρακτηρισμό!!!\nVK in Athens 03/10/2008 στο 7:55 πμ Reply\nΕλπίζω σε λάθος του συστήματος και όχι λογοκρισία!!!!\nΜάρκο Τ 03/10/2008 στο 9:01 πμ Reply\nΦώτη δεν διαφωνώ ως προς τα ταπεινά κίνητρα των βουλευτών της «αντιπολιτευόμενης συμπολίτευσης». Δεν θεωρώ όμως ότι ο Καραμανλής είναι ένας επιτυχημένος πρωθυπουργός. Το να λέμε ότι ασχολείται με κάποιους μεγάλους στόχους, τους οποίους πάντως αμφίβολο είναι αν επιτυγχάνει, δεν σημαίνει τίποτα. Σε άλλο πλανήτη ζει;\nΘα σου φέρω ένα παράδειγμα: Αυτή τη στιγμή ο Ασωπός εξακολουθεί και δηλητηριάζει μια περιοχή 100.000 κατοίκων, τα προϊόντα από την περιοχή τα τρώμε όλοι – προσωπικά, επειδή έχω και μικρά παιδιά, δεν αγοράζω πια καρότα και πατάτες Θηβών -, τα εργοστάσια τα πρόστιμα δεν τα πληρώνουν, αν και όποτε τους βάζουν, και δεν είδαμε ούτε μία παρέμβαση, έστω έμμεση, του πρωθυπουργού στο μείζον αυτό θέμα. Αντίθετα, έχει έναν άθλιο και αρτηριοσκληρωτικό μπετατζή σαν τον Σουφλιά, τον πρώτο υπεύθυνο για τη συνέχιση της κατάστασης, ως βασικό σύμβουλο. Και μέχρι πρότινος είχε δώσει, έστω τυπικά, θέση συμβούλου στον Κεφαλογιάννη. Έλεος!\nΘα σου φέρω και άλλο παράδειγμα: Μόλις τελείωσαν οι Ολυμπιακοί, το 2004, τα δρομολόγια των αστικών λεωφορείων και τρόλεϋ στην Αθήνα μειώθηκαν δραματικά σε σχέση με την περίοδο Σημίτη. Σε όλο σχεδόν το λεκανοπέδιο. Περίμενες λεωφορείο σε μερικές γραμμές για 5 λεπτά και τώρα περιμένεις για 15. Δεν υπερβάλλω. Αυτά έγιναν επί υπουργείας ντενεκέ Λιάπη (άλλο μπάζο, της γνωστής οικογενείας βεβαίως-βεβαίως). Για την πολιτεία του οποίου στο ΥΠΠΟ έχω μάθει πολλά και διάφορα (και λόγω ειδικότητας). Και μπορώ να σου φέρω χίλια δυο παραδείγματα ακόμα.\nΝομίζεις ότι η καθημερινότητα δεν μετράει; Τί θα του πεις του πολίτη που ξαφνικά είδε να περιμένει άλλα 10 λεπτά στη στάση; Ότι έχουμε τον ελληνορωσικό αγωγό;\nΑφήνω πια το θέμα της περιβόητης εκπαιδευτικής μεταρρύθμισης που το άφηνε και σερνόταν ο Καραμανλής για μήνες και είχε καταστραφεί το κέντρο της Αθήνας και τα πανεπιστήμια. Αν έπαιρνε μια γενναία απόφαση να ψηφιστεί το νομοσχέδιο, ακόμα και να καταργηθεί το γελοίο «άσυλο» της αλητείας, το 70% των πολιτών θα έλεγε ναι. Θα καιγόταν το κέντρο για 5-6 μέρες και μετά οι αληταράδες θα ησύχαζαν, ειδικά μάλιστα αν υπήρχαν και μερικές συλλήψεις και φυλακίσεις. Εδώ καιγόταν το κέντρο για μήνες και ο Καραμανλής στην κοσμάρα του, «Πρωθυπουργός της Ραφήνας». Αυτά Φώτη θα πληρώσει ο Καραμανλής, όχι την προσέγγιση με τη Ρωσία με την οποία όλος ο ελληνικός λαός είναι σύμφωνος.\nfvasileiou 03/10/2008 στο 11:54 πμ Reply\nΑπό μια άποψη η συνεργασία Πασόκ-ΝΔ φαντάζει λογική: Και τα δυο κόμματα έχουν σοβαρούς ανθρώπους με παρόμοιες ή παράλληλες ιδέες και στόχους. Αλλά έχουν και πολλούς καραγκιόζηδες, που δύσκολα μπορούν να τους ξεφορτωθούν. Και, το χειρότερο ίσως, η πολύχρονη οξύτατη αντιπαράθεση έχει υψώσει τείχη που δύσκολα μπορούν να τα υπερβούν.\nΈστω, η Νίνα ανοίκει στο βαθύ γαλάζιο. Αυτό της στερεί τα πολιτικά δικαιώματα ή να έχει άποψη και να την εκφράζει;\nO Economist γνωστός για τα παιχνίδια που παίζει…\n@VC in Athens\nΔεν σου πλασάρω το επιχείρημα περί έλλειψης αποδείξεων. Σου λέω ότι δεν έχει γίνει ΚΑΜΙΑ καταγγελία από αντιπολιτευόμενο βουλευτή (έστω:πλην Καρχιμάκη) ότι Υπουργός της κυβέρνησης Καραμανλή τα πήρε. Υπάρχει;\nΤώρα, ένα δημοσίευμα (ή δύο) Μέσων όπως το CNN και του Economist και μια αναδημοσίεση των όσων λέγονται στα παραθύρια από κάποιο γερμανικό έντυπο συνιστούν για σένα «διεθνή κατακραυγή» -πάσο.\nΠιστεύεις ότι έχω ανάγκη να κάνω λογοκρισία;\nΜου αναφέρεις επιχειρήματα, όπως και ο φίλος μου ο Χρήστος Σ. πιο πάνω, τα οποία δείχνουν μιαν ειλικρινή αγωνία, την οποία όχι απλώς σέβομαι, αλλά συμμερίζομαι. Και να σου πω κάτι; Τέτοια προβλήματα μπορώ να σου αναφέρω πολλά κι εγώ.\nΤο πρόβλημα είναι όμως ότι οι «γνωστοί άγνωστοι» δεν είναι τόσο πρόβλημα ανοχής της κυβέρνησης Καραμανλή, αλλά της ίδιας της κοινωνίας. Οι ίδιοι οι πολίτες παρέχουν το άσυλο.\nΌπως δεν υπάρχει και αμφιβολία ότι ο τρόπος που προώθησε η Μ. Γιαννάκου τα θέματα της παιδείας ήταν αποτυχημένος. Καθυστέρησε νομίζοντας ότι μπορεί να πείσει με την λογική τους διαφωνούντες, έπεσε όμως πάνω σε τείχος.\nΕντάξει, υπήρχαν περισσότερα δρομολόγια κατά τους Ολυμπιακούς, όπως υπήρχαν και περισσότεροι αστυνόμοι. Η μείωση μας ενοχλεί, αλλά είναι λογική. Πρέπει κι εμείς να μάθουμε να σεβόμαστε και αυτή τη λογική -στις άλλες χώρες έτσι γίνεται.\nΤο θέμα του περιβάλλοντος είναι σοβαρό. Αλλά, όπως κι εσύ ξέρεις, τα προβλήματα σε αυτόν τον τομέα δεν δημιουργούνται ούτε λύνονται σε μια νύχτα. Σου θυμίζω ότι όταν έγινε η φασαρία με την SIEMENS και ο Αλαβάνος με τον Παπανδρέου ζητούσαν να ακυρωθούν οι συμβάσεις του δημοσίου με την εταιρεία, οι εργαζόμενοι στα εργοστάσιά της αγωνιούσαν, γιατί θα μπορούσαν να βρεθούν ξαφνικά χωρίς δουλειά. Συνεπώς, εμείς οι πολίτες έχουμε χρέος να πιέζουμε να λυθούν τα προβλήματα, αλλά πρέπει να θυμόμαστε ότι υπάρχουν και άλλες παράμετροι που οι κυβερνώντες λαμβάνουν -και πρέπει να λαμβάνουν- υπόψιν τους.\nΚανένας δεν λέει να μην πληρώσει τα αρνητικά ο Καραμανλής. Αλλά δεν πρέπει να του χρεώσουμε και τα θετικά;\nVK in Athens 03/10/2008 στο 12:14 μμ Reply\nΠροφανώς και δεν πίστευα ότι θα έκανες λογοκρισία. Ήταν ειλικρινής απορία και όχι ειρωνική.\nΠρώτον σου παρέθεσα κάποια δημοσιεύματα που είχα πρόχειρα. Θα μπορούσα να βρω άπειρα.\nΩραία ας αφήσω τα ανυπόστατα σκάνδαλα που κανένας δεν έχει θίξει. Αν και μου φαίνεται αστείο και μόνο να αποτολμήσω να το κάνω. Η έλλειψη καταγγελίας, επειδή υπάρχει μια άχρηστη αντιπολίτευση, δεν μου λέει κάτι!!!! Τι μπορεί να ειπωθεί για την καταδίκη Κεφαλογιάννη, πρώην στενού συνεργάτη του πρωθυπουργού;\nΤέλος, πόσο πρέπει να παίζει κάποιος με τη νοημοσύνη μου για να με κάνει να πειστώ ότι ο Ρουσόπουλος έκτισε μέσα μέσα σε 4 χρόνια τρεις βίλες; Μην ξεχνάμε περίπτωση Μαγγίνα και Σουφλιά για άλλες οικοδομικές παρανομίες. Και μην μου πεις ότι τα ίδια έκανε και το ΠΑΣΟΚ…ναι τα ίδια έκανε. Αλλά αυτό δεν είναι γραμμή υπεράσπισης, στην οποία τόσο αρέσκονται οι γαλάζιοι βουλευτές.\nVK in Athens 03/10/2008 στο 12:17 μμ Reply\nΑαααααα και κάτι άλλο πιο πριν στον Apostol.\n«Έστω, η Νίνα ανοίκει στο βαθύ γαλάζιο. Αυτό της στερεί τα πολιτικά δικαιώματα ή να έχει άποψη και να την εκφράζει; »\nΦίλε, δεν ξέρω αν γνωρίζεις την κοπελιά, αλλά έτσι όπως εκφράζει την γνώμη της τόσο εριστικά και προσβλητικά, μπορώ να της στερήσω εγώ το δικαίωμα να με θίγει!!!!! Απλά σέβομαι το χώρο που με φιλοξενεί. Γιατί αν μη τι άλλο έχω μάθει σε ξένο σπίτι να μην κάνω σαματά. Ας περάσει από το δικό μου να τα πούμε λοιπόν….\ngeokalp 03/10/2008 στο 1:40 μμ Reply\nτο ποστ είναι πολύ ενδιαφέρον!\nόπως σκέφτεσαι έτσι σκέφτηκαν πάρα πολλοί το 2004.\nδυστυχώς οι προσδοκίες δεν επαληθεύτηκαν…\nκαι δεν επαληθεύτηκαν διττά:\n– οι μεταρρυθμίσεις (συνέχεια του εκσυγχρονισμού του Σημίτη) άργησαν πάρα πολύ να ξεκινήσουν\n– αυτές, σε πάρα πολλά σημεία – με το πνεύμα του νόμου – είτε ευνόησαν συγκεκριμένες κοινωνικές ομάδες στις κορφές της πυραμίδας, είτε κράτησαν την απόσταση που εγκαταστάθηκε στη προηγούμενη διακυβέρνηση\nστο μεταξύ βγήκαν και σκάνδαλα, τα οποία άγγιζαν και τα δύο κόμματα: ομόλογα-siemens-ντόπες-Βατοπέδι\nενώ είχαμε και για 3η φορά σε 20 χρόνια σκάνδαλο υποκλοπών\nαλλά και η νέα εξουσία γέννησε τα δικά της: κουμπάροι-Βατοπέδι σε επίπεδο αγοροπωλησιών-Ζαχό- και άλλα μικρότερα\nαυτό όμως που φαίνεται ότι δεν χωνεύεται εύκολα είναι η αδυναμία διακυβέρνησης και το παράδειγμά μου είναι ο εκ μετεγγραφής υπουργός προπαγάνδας/αντ’αυτού προωθυπουργός, ο οποίος φαίνεται ότι κατέχει τα ηνία και το απέδειξε παραμονή της προκύρηξης των εκλογών 2007, όταν και τις ανακοίνωσε πριν ο Πρωθυπουργός στείλει τη χαζή επιστολή των λόγων προκήρυξης (ο νεός προϋπολογισμός που πατώνει κάθε μέρα)\nκαι υπάρχουν και πολλά άλλα…\nδυστυχώς είναι ο πρώτος πρωθυπουργός (εκτός Σημίτη στα τελευταία του) που δείχνει από την αρχή ότι δε μπορεί\nβέβαια, δεν είναι αποκλειστικά δική του ευθύνη, είναι και των κλασσικών μεσαζόντων που κατακλύζουν τα εγχώρια διαπλεκόμενα\nαλλά το πρόβλημα του ίδιου είναι ότι δεν είναι καν καλός προπονητής: «μπείτε μέσα και φάτε τους» πρέπει να είναι το σλόγκαν του…\nέχει ακόμα το έρισμα και τη καλή πιστή καθώς είναι «καλό παιδί» αλλά μου φαίνεται ότι ακόμα δεν είναι σε θέση να δείξει ότι μπορεί να το ξεπεράσει και να φανεί αντάξιος των περιστάσεων…\nκαι ποιος είναι; ο mind the GAP;\nτο προσόν του είναι οι προηγούμενες θητείες αλλά η παρουσία του θυμίζει αρνί μέσα σε πασοκ-λύκους…\nκαι αυτό λέγεται τέλμα…\n(θέλει και συνέχεια)\nNίνα 03/10/2008 στο 2:38 μμ Reply\nΜπροστά σε τέτοιο ρεσιτάλ βαθιά ανθρώπινηs ΔΗΜΟΚΡΑΤΙΚΗΣ σκέψηs κ’ανοιχτού μυαλού,μπροστά σ’ενα τέτοιο ρεσιτάλ λέω από νταιλίκι και τζαμπαμαγκισμό(αs μου συγχωρεθεί ο.. νεολογισμόs) ,που ένα χρόνο σχεδόν που είμαι στην μπλογκοσφαίρα δεν έχω ξαναδεί,μένω άναυδη και σταματώ.Σταματώ να συνδιαλέγομαι με τέτοια υποκείμενα(ζητώ συγγνώμη από τον διαχειριστή του μπλογκ για την έκφραση αλλά..νισάφι).Οχι βέβαια γιατί φοβήθηκα από το ψευτοαπειλητικό ύφοs του -κατά πάσα πιθανότατα κρατικοδίαιτου-μπαρμπα στρουμφ.\nΑπλά και η ανεκτικότητα έχει τα όριά τηs.Τα αιγοπρόβατα στην στάνη τουs λοιπόν και οι υπόλοιποι στιs δουλειέs μαs.Οποιοs συμφωνεί καλώs,όποιοs διαφωνεί με επιχειρήματα που στέκουν -όπωs ο Μάρκοs Τ που τα είπε όμορφα – πάλι καλώs,όποιοs διαφωνεί με επιχειρηματολογία επιπέδου καφενείου(..κατά το ξέρειs ποιόs ειμαι εγώ κ’έλα έξω να τα ..πούμε αν σου βαστάει και κάτι τέτοιεs μπούρδεs..)\nάντε γειά ! Αντε γειά μπαρμπαστρούμφ!\nΚαι επειδή δεν μου χάρισε ποτέ κανείs τίποτα -είτε … κομματική παράταξη είτε άλλοs – και πρέπει να τρέξω για δουλειά ,χαιρετώ.\nΥ .Γ Φώτη είχα τόσα να σου πω για..Ερλ και συναφή αλλά δεν προλαβαίνω να πάρει η ευχή!Ελπίζω να στα πω σύντομα.\nNίνα 03/10/2008 στο 2:55 μμ Reply\nΠροs θεού,δεν αναφέρομαι σε σένα βέβαια αλλά σε προηγούμενουs.\nΑ propos,συμφωνώ σε πολλά απ’αυτά που λεs αλλά δεν νομίζω ότι ο γαπ μαs απέδειξε ότι μπορεί να τα καταφέρει-τόσα χρόνια στο υπεξ.τα ψιλοθαλάσσωσε,για να μην πούμε για το περιβόητο ναι στο σχέδιο Ανάν ,συμπαθήs σαν άνθρωποs δεν λέω, αλλά λίγοs.\nApostol 03/10/2008 στο 5:12 μμ Reply\nΤι έμαθα σε αυτό το βlog\nΠως ο Economist\nκαι η Deutsche Welle\nΕίναι όλα πιόνια μιας\nκαι φυσικά ΠΑΣΟΚικής προπαγάνδας\nπου στόχο έχει να ρίξει από την εξουσία:\nΚαι φυσικά «καταλληλότερο»:\nΠαιδιά, για να ηρεμήσετε, μη φοβάστε και μη φέρεστε σα να έχετε εκλογές. Το Σύνταγμα λέει πως θα έχουμε εκλογές σε 3 χρόνια από τώρα!\nΗλίας 03/10/2008 στο 6:57 μμ Reply\nΠρώτη φορά βλέπω τέτοια οξύτητα σε πολιτική συζήτηση μετά από καιρό. Δε νομίζω ότι με χαλάει.\nΑπό εκεί και πέρα νομίζω ότι πολλά πράγματα είναι υποκειμενικά.\nΑς πούμε εγώ θεωρώ ξεφτίλα το να στέλνεις τα ματ στους συνταξιούχους και να δολιοφθορείς στα τρακτέρ των αγροτών.\nΚάποιος άλλος όμως μπορεί να θεωρεί ξεφτίλα να μην σε στηρίζει ο Θέμος, ο Μάκης, ο Λάκης και ο Κακαουνάκης.\nΣτα διεθνή εγώ ας πούμε δεν θεωρώ ότι μας διασείρει μια κυβέρνηση που ασκεί βέτο στις ΗΠΑ. Που μεσούσης της κρίσης στην Γεωργία κυρώνει την συμφωνία με την Ρωσία για το αέριο.\nΘεωρώ όμως ότι είναι ξεφτίλα να διαβεβαιώνεις κάτω από το τραπέζι ότι θα χειραγωγήσεις τον Κυπριακό λαό να δεχθεί το σχέδιο Ανάν.\nΑλήθεια τι λέει γι αυτό το έγκυρο econimist?\nΠολλά πράγματα είναι υποκειμενικά τελικά…..\nMara Lisha 03/10/2008 στο 8:56 μμ Reply\nΜε ενοχλεί που δεν κάνει τίποτα.\nΘα μπορούσα να τον πιστέψω στην προκειμένη περίπτωση αλλά δεν μου δίνει επιλογές.\nΑυτό που βλέπω είναι αδιαφορία, αυτό που νιώθω είναι πίκρα….\nΚαλησπέρα καλέ μου φίλε 🙂\nfvasileiou 03/10/2008 στο 9:09 μμ Reply\nΣυμφωνώ μαζί σου: Οι μεταρρυθμίσεις αυτές έρχονται καθυστερημένα. Πότε ήταν ο σωστός χρόνος; Όταν τις επεχειρούσε ο Κώστας Μητσοτάκης. Επιτέλους πρέπει να του το αναγνωρίσουμε: Αν τον είχαν αφήσει, θα είχαμε απαλλαγεί από το άγος της Ολυμπιακής και κάμποσων άλλων προβληματικών επιχειρήσεων και το κράτος -οι πολίτες δηλαδή- θα γλίτωναν αρκετά τρις. Θέλω να πω, ότι η καθυστέρηση στις μεταρρυθμίσεις οφείλεται στην άρνηση του λαού και όχι στην βούληση των πολιτικών.\nΘέτεις πολλά θέματα και θα είναι καλό να τα συζητήσουμε -εδώ, στο δικό σου μπλογκ ή κάποιου άλλου φίλου- αναλυτικά. Επίτρεψέ μου όμως να σημειώσω το εξής: Τα πραγματικά σκάνδαλα (εννοώ αυτά που έχουμε παράνομες πράξεις) που αποκαλύφθηκαν (Siemens, παραδικαστικό, Πάντειος…) αφορούν την περίοδο του Πασόκ. Όλα τα υπόλοιπα (αφήνω απ’ έξω τα ομόλογα) έχουν να κάνουν με υπαρξιακά ερωτήματα του τύπου «μα είναι σωστό να…?». Οι δε υποκλοπές είχαν σαν θύμα τους την Κυβέρνηση και τον Καραμανλή. Οι απαγωγές των Πακιστανών έχουν σχέση με τις συμφωνίες που έκανε η κυβέρνηση Σημίτη την προολυμπιακή περίοδο. Ό,τι έγινε με το Βατοπέδι, που είμαι σίγουρος ότι τα πάντα είναι νομότυπα, οφείλεται στις νομικές ερμηνείες και όσα πρωτοέγιναν επί Πασόκ. Και πάει λέγοντας.\nfvasileiou 03/10/2008 στο 9:10 μμ Reply\nΔεν μου αρέσουν οι οξείς χαρακτηρισμοί. Σκέφτηκα προς στιγμήν να σβήσω κάποια σημεία από τα σχόλιά σου, αλλά αποφάσισα να τα αφήσω αυτή τη φορά.\nΝα ξέρεις ότι περιμένω δυο λόγια για τον Earl.\nfvasileiou 03/10/2008 στο 9:14 μμ Reply\nΤι να πω… Με τάπωσες. Πραγματικά. Δεν μπορώ να αρθρώσω λέξη. Το εμπεριστατωμένο σχόλιό σου, οι κρυστάλλινες απόψεις σου, η ρητορική σου δεξιότητα σε συνδυασμό με την απαράμιλη ποιητικότητα στην έκφραση, μου στέρησαν κάθε επιχείρημα. Ακόμα περισσότερο: Αποδόμησαν τη σκέψη μου, το «Σημειωματάριο», τον ίδιο μου τον εαυτό.\nfvasileiou 03/10/2008 στο 9:20 μμ Reply\nΑνάμεσα σε αυτούς που στηρίζουν ξέχασες: Τον Γιώργο τον μπετατζή, την κόρη εκδότη-δημοσιογράφου, τον υπόδικο καναλάρχη, και κάμποσους ακόμα…\nΑλλά αυτά δεν μας βγάζουν πουθενά…\nΓια ένα πράγμα λυπάμαι: Σε γνώρισα λίγο πριν σταματήσεις το μπλόγκιγκ. Αλλά αυτό ίσως είναι και λόγος για να χαίρομαι… Να ξέρεις ότι μας λείπεις. Και ότι μου δίνεις μεγάλη χαρά που σε βλέπω να έρχεσαι από δω.\nΕπί του προκειμένου τώρα: Είναι μια δύσκολη περίσταση. Νομίζεις ότι εγώ είμαι χαρούμενος, ευτυχής, ικανοποιημένος, δικαιωμένος; Όχι. Αλλά νομίζω ότι στηρίζοντας τον Κ. Καραμανλή και την κυβέρνησή του και επισημαίνοντας τα θετικά ειδικά αυτή την περίοδο, είναι πιο εποικοδομητικό από το να μένω στα λάθη, τις παραλείψεις, τις αδυναμίες, τις καθυστερήσεις.\nMara Lisha 04/10/2008 στο 9:14 πμ Reply\nΚαλημέρα Φώτη μου,\nΕυχαριστώ για τα καλά σου λόγια, περνάω και σας επισκέπτομαι τις ώρες που βρίσκω ελεύθερο χρόνο γιατί δεν μπορώ απλά να σας αποχωριστώ.\nΊσως επιστρέψω. Μου λείπετε και μένα πολύ.\nΤώρα όσον αφορά την πολιτική του Καραμανλή, αυτό που έχω να πω και να προσθέσω είναι πως εμφανίστηκε πριν λίγα χρόνια ένας πολύ δυναμικός άνθρωπος ο οποίος με εντυπωσίασε με τα λεγόμενα του. Αυτόν τον άνθρωπο όμως, τα τελευταία δύο χρόνια δεν τον βλέπω πουθενά!\nΤο «σεμνά και ταπεινά» δεν υπάρχει. Δεν ξέρω αν είναι μπλοκαρισμένος από τρίτους ή όλα ήταν ένα επικοινωνιακό τρικ. Αν συνέχιζε να ήταν o ίδιος κοντά στον λαό, δεν θα τον χαρακτήριζαν άπραγο και κανείς δεν θα ήταν θυμωμένος μαζί του. Όταν ξεκίνησε είχε μορφή ηγέτη, τώρα;\nΧρήστος Σαβρανίδης 04/10/2008 στο 9:23 πμ Reply\nΈνα σχόλιο για χθές: Κανείς δεν ασχολήθηκε που οι τράπεζες ανέβασαν 1% τα επιτόκια των δανείων. Που είναι τώρα η κυβέρνηση; Όταν έγινε το κραχ στην Αμερική, ο Αλογοσκούφης βγήκε αμέσως να υποστηρίξει ότι δεν έχουμε εμείς κανένα πρόβλημα. Τώρα τι κάνει η κυβέρνηση που οι καταθέτες δεν μπορούν να πάρουν όλα τους τα λεφτά π.χ. από Πειραιώς; Τι λέει για την μεγάλη επιβάρυνση των δανειοληπτών; Μήπως θα πρέπει να πούμε τώρα καλά να πάθουν; Από την μία δεν υπάρχει κανένα πρόβλημα κι από την άλλη όλα τα ρίχνουμε στον πολίτη. Καλή λογική! Σε ότι αφορά τις διαφημίσεις, ναι γίνονται και για την Ευρωπαϊκή Ένωση! Τώρα πως κάνει τις κατανομές ο Ρουσόπουλος πολλά έχουν γραφεί. Σημασία πάντως έχει και πότε γίνονται οι διαφημίσεις. Και μεγαλύτερη σημασία έχει αν ανταποκρίνονται και σε ανάλογο ποιοτικό αποτέλεσμα. Π.χ. βλέπουμε καθημερινά δρόμους που στο εξάμηνο ή στο χρόνο γεμίζουν με τρύπες. Αυτή είναι η ποιότητα των Ευρωπαϊκών δρόμων; Ή μήπως πρέπει ο κόσμος να πληρώνει διόδια στην Πατρών-Αθηνών τη στιγμή που μιλάμε για δρόμο καρμανιόλα που δεν τηρεί τις προδιαγραφές ασφάλειας για πληρωμή διοδίων βάσει ευρωπαϊκών προδιαγραφών; Δεν με ενδιαφέρουν οι δεξιώσεις και οι εκδηλώσεις των 5 εκκ. του Λιάπη για το Μουσείο Ακρόπολης τη στιγμή που σκοτώνεται κόσμος ενώ πληρώνει διόδια για την ασφάλειά του!Αυτό εννοούσα όταν μιλούσα για δεξιώσεις. Εν έτει 2008 δεν μπορούμε να γυρνάμε συνέχεια στο παρελθόν. Πρόταση για καλυτέρευση του παρόντος υπάρχει; Ποια είναι αυτή; Δεν μπορούμε να βλέπουμε συνέχεια δημοσκοπήσεις του ποιος είναι καταλληλότερος πρωθυπουργός. Αυτό είναι εύκολη λύση για δημοσκόπους, ΜΜΕ, κόμματα. Για τον πολίτη δε λένε τίποτα. Τα κόμματα ας παραγγέλνουν τέτοιες δημοσκοπήσεις για να βλέπουν που βρίσκονται. Εμάς δεν μας ενδιαφέρουν τόσο αυτά. Υπάρχουν ποιοτικές έρευνες που να καταγράφουν τα πραγματικά προβλήματα του πολίτη; Αν υπάρχουν γιατί και οι δημοσιογράφοι αλλά και η κυβέρνηση δεν ασχολείται μ’ αυτά. Γιατί δε βλέπουμε νομοσχέδια για παράδειγμα που λύνουν προβλήματα γραφειοκρατίας, που δίνουν λύσεις στα τρέχοντα ζητήματα; Γιατί τόση διαπραγμάτευση για τα φορολογικά και τόση φασαρία αν υπάρχουν πειστικές λύσεις και απαντήσεις; Αν υπάρχουν απαντήσεις και συγκεκριμένα μέτρα, τα βλέπουμε σε νόμο και κρίνουμε την κυβέρνηση αν είναι καλή ή όχι. Δε βλέπουμε καθημερινό σήριαλ όχι αυτό σκέπτονται όχι το παίρνουν πίσω κ.λ.π. Αυτό δείχνει μια διαπραγμάτευση για να δουν πόσο μπορούν να πιέσουν τους φτωχούς για να βοηθήσουν τους πλούσιους με λιγότερους φόρους. Άλλωστε μέχρι τώρα πολλά νομοθετήματα είναι σε αυτή την κατεύθυνση, π.χ. για την φορολογία των ακινήτων. Αν χρεοκοπήσαμε ως οικονομία ή ως χώρα ας προσπαθήσει ο Αλογοσκούφης να μειώσει τον εξωτερικό δανεισμό και να περιορίσει τα περιττά έξοδα για τα πάρτι. 43 Τρις νομίζω πήραμε φέτος δάνεια από έξω έναντι 75 περίπου τρις συνολικού χρέους έως σήμερα. Μήπως η Αμερική δεν έχει τόσα προβλήματα όσα εμείς; Δυστυχώς η κατάσταση είναι τραγική. Και κάποιοι την κρύβουν επιμελώς. Η κατάρρευση είναι κοντά. Έχει μετρήσει κανείς πόσες χιλ. ευρώ αυτών των δανείων έχουν ρίξει στην πλάτη του καθένα; Μια οικονομία που δεν παράγει, που δεν αναπτύσσεται σωστά, που έχουμε γίνει χειρότεροι από την Ουγκάντα στη διαφθορά με βάση τις διεθνείς μετρήσεις, τι περιμένουμε να κάνει; Παράγει φόρους! Κι έτσι διαιωνίζονται όλα τα προβλήματα. Γιατί κανείς πολιτικός δε βγαίνει να πει την πραγματική εικόνα του δανεισμού και της οικονομίας μας; Μήπως πρέπει να παρακάμψουμε προς το παρόν τα ψευτοπρογράμματα ανόρθωσης της οικονομίας και να δουν όλοι μαζί τεχνοκράτες, πολιτικοί, πολίτες πως μπορούμε να ευημερήσουμε από την ανάπτυξη της οικονομίας και την μείωση του εξωτερικού δανεισμού και να γίνει αυτό το πραγματικό όραμα που θα μας οδηγήσει και σε καλύτερες ημέρες; Το αν κάποιος βουλευτής Δαϊλάκης ή όπως αλλιώς ονομάζεται διαγραφεί, αυτό μπορεί να συμβεί σε οποιοδήποτε κόμμα και λίγο μας ενδιαφέρει εκτός αν αυτά που είπε ο κύριος είναι σωστά και κάποιοι τον μισούν που τα είπε. Τότε μιλάμε και για εμπαιγμό της νοημοσύνης μας. Οι τιμωρίες των βουλευτών πρέπει να γίνονται γιατί είναι ανακόλουθοι με την ιδεολογία ή το πρόγραμμα του κάθε κόμματος. Όχι για το αν θέλουν να παράγεται έργο πραγματικό και ταχύτερα. Μέχρι τώρα η όλη έντονη κριτική στην Κυβέρνηση γίνεται από στελέχη της Ν.Δ. Γι΄αυτό δεν αισθάνονται άνετα στην Κυβέρνηση. Τι να κάνεις όμως; Δε μπορείς να τους διαγράψεις όλους! Τον Βύρωνα θα διαγράψουν; Ας δούμε έργο πραγματικό και να δεις Φώτη πόσο καλύτερα θα είναι τα πράγματα για όλους. Έργο δε βλέπουμε. Κι αυτό είναι η απορία μας. Χωρίς έργο μπορεί κανείς να λέει ότι έκανε κάτι; Αρχίζει να παραλογίζεται μετά και εκπέμπει μηνύματα εσωκομματικής πειθαρχίας κ.λ.π. Αυτά πλέον δεν τα χάφτουμε οι ελληνάρες. Αν δε μπορούν να κυβερνήσουν, δημοκρατία έχουμε. Ακόμη και με ΠΑΣΟΚ και Συνασπισμό σε συμμαχία ευελπιστώ ότι ποιο πολύ έργο και υπό την πίεση των πολιτών θα παραχθεί. Όποιος δεν κάνει, σπίτι του και στα κότερα και τις επιχειρήσεις του. Οι πρώτοι διαφθορείς παραδείγματα αποδεικνύονται οι ίδιοι οι υπουργοί. Είναι δυνατόν να έχτισε ο Ρουσόπουλος μια τεράστια βίλα με 150.000 ευρώ; Τέτοια είναι η εικονική πραγματικότητά τους που δεν γνωρίζουν ότι τώρα που το ξέρουν όλοι, ξέρουν ποιος είπε και λέει ψέματα. Πως να πείσεις ότι λες αλήθειες όταν δηλώνεις ψεύτικα πράγματα για να γλιτώσεις τους φόρους που εσύ θεσπίζεις; Ηθική, σεμνότητα, ανοησία, παραλογισμός, εξουσιομανία. Όλα μαζί παρέα. Για ποια ιδεολογία μιλάμε; Αλήθεια ξέρει κανείς νεοδημοκράτης να μου πει ποια είναι η ιδεολογία του; Γιατί εγώ ο ταπεινός πολίτης δεν καταλαβαίνω, δε διακρίνω κάποια ιδεολογία. Εκτός από την αγάπη προς την πατρίδα και την ορθόδοξη θρησκεία. Γιατί αυτά τα αγαπάμε οι περισσότεροι Έλληνες.\nfvasileiou 04/10/2008 στο 4:20 μμ Reply\nΜα χτες ο Αλογοσκούφης ανακοίνωσε μέτρα για την ανακούφιση των δανειοληπτών -ακόμα κι εγώ που είμαι εδώ τα έμαθα. Τώρα, αν κάποιοι προτιμούν να προβάλουν σαν μείζον θέμα την χαμένη συνέντευξη του Μανώλη κι όχι τα προβλήματα που αντιμετωπίζουν οι δανειολήπτες, τι να σου πω; Μαζί σου είμαι… Αλλά, ξέρεις, η επισήμανση τέτοιων θεμάτων δεν είναι θέμα κυβέρνησης μόνο. Είναι θέμα και της αντιπολίτευσης και -προπαντώς- των συνδικαλιστικών φορέων, των μη κυβερνητικών οργανώσεων, κοκ.\nΤώρα, θέτεις πολλά θέματα, Χρήστο και επισημαίνεις πολλά πραγματικά προβλήματα. Η επιχειρηματολογία σου όμως μπάζει: Κάνεις λες και όλα αυτά εμφανίστηκαν το 2004. Το ντοπάρισμα ξεκίνησε επί Καραμανλή; Το παραδικαστικό ξεκίνησε επί Καραμανλή; Η παραχώρηση εκτάσεων στο Βατοπέδι (και αλλού) ξεκίνησε επί Καραμανλή; η Siemens επί ποίας κυβέρνησης λάδωνε; Στην Πάντειο πότε και ποιοι τρώγανε τα λεφτά των φορολογούμενων; Σε ενοχλεί η (μια μόνο μια) δεξιωση του Λιάπη και έχεις ξεχάσει τα γκαλά, τις δεξιώσεις, τις τελετές, τα πάρτι, τα κότερα, τα ξενύχτια στα «πολιτιστικά κέντρα»; Δεν βλέπεις έργο τώρα που προωθούνται τόσες μεταρρυθμίσεις (τις αναφέρω στο κυρίως κείμενό μου) και έβλεπες παλιότερα; Σε παρακαλώ, πες μου κάποια θεσμική αλλαγή που έκαναν οι προηγούμενοι. Ή μήπως αναφέρεσαι στις… ταυτότητες; Και, δεν μου λες σε παρακαλώ, σε ενοχλεί η βίλα του Ρουσόπουλου, αλλά δεν μπαίνεις στον κόπο να δεις τι έχουν οι άλλοι συνάδελφοι του Ρουσόπουλου ή μήπως ξεχνάς ότι ήταν από τους πιο επιτυχημένους τηλεοπτικούς δημοσιογράφους. Και σε ενοχλεί ο Βουλγαράκης, αλλά πάμπλουτοι πολιτικοί, πρώην πρωθυπουργοί και υπουργοί (Σημίτης, Παπανδρέου, Αλαβάνος, Τσίπρας…) δεν σε πειράζουν.\nΑδικείς την κριτική σου, όταν αναφέρεσαι στο σήμερα σαν να μην υπήρξε χτες.\nfvasileiou 04/10/2008 στο 4:26 μμ Reply\nΝομίζω ότι τα περί άπραγου πρωθυπουργού είναι το μεγαλύτερο παραμύθι της τελευταίας δεκαετίας: Σκέψου μόνο ότι όσον καιρό κατηγορούνταν η Κυβέρνηση και ο πρωθυπουργός για αδράνεια πριν από λίγους μήνες, ετοιμαζόταν ο νέος Καποδίστριας, η υπογραφή των συμφωνιών για τους αγωγούς, η ιδιωτικοποίηση των λιμανιών, το βέτο για τα Σκόπια και πάει λέγοντας. Τα πράγματα δεν γίνονται μόνα τους -και τα καλά και τα κακά.\nΌσο για το «κοντά στον λαό», θα σου πω το εξής: Ο Ελληνικός λαός αναγνώρισε στον Κ.Κ. κάτι από τον ίδιο του τον εαυτό: Κινείται, μιλάει, γελάει, συμπεριφέρεται όπως ο μέσος Έλληνας. Είναι ο πιο γήινος και γηγενής πρωθυπουργός που είχαμε ποτέ και αρέσει στον κόσμο να τον βλέπει πιο συχνά. Έλα όμως που του ίδιου φαίνεται ότι του αρέσει η ιδιωτικότητα και δεν θέλει να εκτίθεται…\nΜάρκο Τ 04/10/2008 στο 9:17 μμ Reply\nΦώτη, δεν συνέκρινα τα δρομολόγια των λεωφορείων και τρόλεϋ με την περίοδο των Ολυμπιακών. Διάβασε πιο προσεχτικά τι γράφω. Η σύγκριση έγινε μεταξύ της προ των Ολυμπιακών περιόδου και της περιόδου μετά τους Ολυμπιακούς. Η υπουργεία Λιάπη ήταν μία σκέτη καταστροφή για τις αστικές συγκοινωνίες, ας μην κρυβόμαστε. Ο άνθρωπος είναι ένας τενεκές που μόνο την καλοπέραση σκέφτεται. Του είχα στείλει μέιλ για το θέμα των αστικών συγκοινωνιών στην προσωπική του ιστοσελίδα και ούτε που απάντησε. Γελοίος. Αν δεν ήταν της οικογένειας Καραμανλή, δεν θα είχε τι να κάνει στη ζωή του.\nΓια τα θέματα περιβάλλοντος, επίσης, η κυβέρνηση Καραμανλή είναι καταστροφή. Βρες μου κάτι θετικό που έγινε στον τομέα αυτό. Ή μήπως η παραχώρηση της παραλίας Ζαχάρως από το Υπουργείο Οικονομικών στον αληταρά δήμαρχο Χρονόπουλο παραμονές εκλογών, μόλις κάηκε η περιοχή; Και ενώ ήταν γνωστός ο βίος και η πολιτεία του και οι προηγούμενες εμπλοκές του με τη δικαιοσύνη…\nΤο γεγονός ότι ο Καραμανλής δεν πήγε ούτε μια φορά στην καμμένη Πάρνηθα και ούτε μια φορά στα καμμένα χωριά της Ηλείας δεν σου λέει τίποτα για τον γυάλινο κόσμο στον οποίο βρίσκεται; Κανονικά θα έπρεπε να τσακιστεί να πάει στο μνημόσυνο τουλάχιστον αυτών των 26 ανθρώπων που κάηκαν στην Αρτέμιδα, αν είχε συναίσθηση της κατάστασης.\nΓια την αστυνομία που βρίσκεται σε διάλυση, τί έχει κάνει η νυν κυβέρνηση; Μα θα μου πεις, και η προηγούμενη; Σωστά, άλλωστε η αστυνομία επί Ανδρέα Παπανδρέου διαλύθηκε. Όμως ο Καραμανλής έγινε πρωθυπουργός με σύνθημα την «επανίδρυση του κράτους». Και αντ’ αυτού είδαμε κράτος μπάχαλο, που ούτε δυο αληταράδες στα Εξάρχεια δεν μπορεί να συλλάβει, επειδή φοβάται τα κανάλια! Και πιο κάτω, στην Πειραιώς, όλα είναι παραδομένα στη μαφία της νύχτας. Αυτά δεν τα ξέρει ο Καραμανλής να δώσει εντολή στο Υπουργείο Εσωτερικών να ξεκαθαρίσει την κατάσταση; Πολιτική βούληση χρειάζεται. Με κυβέρνηση στο ρελαντί, τίποτα δεν γίνεται.\nΑν χάσει τις εκλογές, και θα τις χάσει στα σίγουρα, μόνο τον εαυτούλη του θα πρέπει να αιτιάται, και όχι συμφέροντα. Τα συμφέροντα υπάρχουν και κάνουν καλά τη δουλειά τους. Αυτός τί κάνει; Για μένα, εμετρήθη και ευρέθη ελλειπής. Κρίμα που τελείωσε τόσο νωρίς, αλλά τελείωσε…\nΚαι να σκεφτείς ότι ο άνθρωπος αυτός, προτού γίνει πρωθυπουργός, δεν είχε δουλέψει ΟΥΤΕ ΜΙΑ ΜΕΡΑ στη ζωή του. Ενδιαφέρον…\nΜάρκο Τ 04/10/2008 στο 9:27 μμ Reply\nΝα πω δύο ακόμα πραγματάκια για τον εξάδελφο Λιάπη ενδεικτικά το ένα γνώσης και το άλλο ήθους: 1. Του λένε την περίοδο αμέσως πριν τους Ολυμπιακούς ότι φτιάχνεται τώρα και ο σταθμός της Καλλιθέας (εννοούσαν των ΗΣΑΠ, επειδή όλοι οι σταθμοί των ΗΣΑΠ ανακατασκευάστηκαν εν όψει Ολυμπιακών). Απάντηση Λιάπη: Α ωραία, ώστε θά’ χει τώρα και η Καλλιθέα μετρό!!!\n2. Σε πρόσφατη επίσκεψη της βασίλισσας Σοφίας στη Ρόδο, όπου τη συνόδεψε ο Λιάπης ως Υπουργός Πολιτισμού, ακύρωσε προγραμματισμένη συνάντηση με δημοτικούς άρχοντες του νησιού λέγοντας ότι έπρεπε να φύγει λόγω υποχρεώσεων, ενώ είχε πάει σε πολυτελές ξενοδοχείο του νησιού για ανάπαυλα. Φυσικά με λεφτά του δημοσίου. Αυτά τα ολίγα.\nΌσο για τον νονό Κεφαλογιάννη, αυτό σε άλλη χώρα θα είχε ρίξει Κυβέρνηση, δηλ. σύμβουλος του Πρωθυπουργού με γραφείο στη Βουλή να καταδικάζεται για προστασία σε χασισοκαλλιεργητές.\ngeokalp 05/10/2008 στο 12:59 μμ Reply\nτο ποστ έχει βγάλει πάρα πολλά!\nστέκομαι πολύ θετικά σε αυτό που σημειώνεις σε κάποιο φίλο:\n«αναφέρεσαι στο σήμερα σαν να μην υπήρξε χτες»\nείναι σα τη σημερινή κατάσταση στην Αμερική: χρειάζεται συνολική λύση, όχι κατά περίπτωση!\nόμως να σου επισημάνω κάτι σε σχέση με το βατοπέδι, στο πολύ χαμηλό επίπεδο των αγοροπωλησιών: από ότι έβγαλε το αντινιους, η σύζυγος Βουλγαράκη ήταν η συμβολαιογράφος κάποιων συμβολαίων ενώ αντικατάστάτης της και παρούσα σε ένα ήταν η κόρη Ζαγορίτη…\nαυτό λέγεται real estate σκάνδαλο όπως και του ’99 χρηματιστηρίου… (όπου κι εκεί οι της ΝΔ έβγαλαν πάρα πολλά κι ας λένε ότι θέλουν… άυτοι άλλωστε κατά παράδοση κατέχουν μετοχές κι όχι οι των υπόλοιπων κομμάτων…)\nο φίλος Χρήστος Σ έβαλε ένα θέμα που δεν βλέπει ιδιαίτερα το φως: τα δημόσια οικονομικά πάνε από το κακό στο χειρότερο… ειδικά από το 2007… καλά για το 2008 δε συζητώ, το πως δε θα μπούμε σε επιτήρηση – και αυτό είναι άσχετο με τη διεθνή συγκυρία! – είναι καθαρά θέμα πολιτικού συμβιβασμού με την ΕΕ…\nη πρόβλεψη λέει πως του χρόνου τέτοια εποχή θα είμαστε σε επιτήρηση…\nκαι το χειρότερο είναι πως η θέση αυτή προέκυψε κυρίως από δανεισμό, καθώς υπήρχε αντικειμενική αδυναμία του υπουργείου και των Αλογοφέρτα/Μπέζα να αυξήσουν τα έσοδα, ειδικά από κάπου το 2007 από όταν και βρέθηκε σε κόντρα με τους εφοριακούς… οι οποίοι απλά σταμάτησαν να κυνηγάνε! οπότε κατέφυγε σε φόρους…\nκάπου συμφωνούμε ότι ο σωστός χρόνος ήταν επί του Δράκουλα των Χανίων… η εποχή μετά το ’80 ήταν η απαρχή της απορρύθμισης και του ανοίγματος των αγορών και ο ψηλός πήγε να το φέρει στην εγχώρια ατζέντα… συνάντησε πολλές αντιδράσεις αρκετές όχι αδικαιολόγητα\nο ξύπνιος Σημίτης το ονόμασε «εκσυγχρονισμό»\nτο 2004 ονομάστηκε «νέα διακυβέρνηση» και «μεταρρυθμίσεις»\nουσιαστικά δηλαδή οι πολιτικές ήταν η μία συνέχεια της άλλης, φαίνεται καθαρά από την βάση των κεντρικών συνθημάτων που απλά άλλαζαν ονόματα…\nκαι βέβαια η κοινωνία πείστηκε καθώς υπήρχαν δύο οράματα: ΟΝΕ/ευρώ (άσχετα εάν δεν ήταν ο υποσχόμενος παράδεισος) και ΟΑ 2004\nτό ζήτημη όμως τώρα πως η εποχή αυτή τελείωσε…\nπλέον χρειάζεται παρεμβατικό κράτος, όχι για τον έλεγχο της ύφεσης, αλλά για τον έλεγχο της απληστείας των αγορών – κάτι που ο stiglitz το ονομάζει new left, left που δε λέει όχι στις αγορές (regulation)\nεγχωρίως δεν υπάρχει όραμα ικανό να μπει μπροστά και να οδηγήσει τον απλό λαό, ο οποίος στο ενδιάμεσο, από το ’90 ή το ’80 μέχρι σήμερα, έχει ανεβάσει πάρα πολύ το επίπεδο και κάπου έχει παραγίνει μαλθακός…\nτέλος, το επιχείρημα έχει ως εξής και είναι δανεισμένο από την Αμερική:\nτο ’92 ο Κλίντον παρέλαβε ένα κράτος σε κακή κατάσταση, ακριβώς μετά την ύφεση και τον α’ πόλεμο του Κόλπου, το κοινωνικό κράτος σε σμίκρυνση, το δημόσιο έλλειμμα σε υψηλά όλων των εποχών\nμε πολύ καλή διαχείριση, το κοινωνικό κράτος ανέκαμψε, η οικονομία γέννησε θέσεις εργασίας, όλα πήγαν καλύτερα για το μέσο πολίτη ο οποίος κάλυψε μέρος από τη διαφορά που τον χώριζε από τη κορφή της κοινωνικής πυραμίδας (δε στέκομαι σε μπόμπες γιουγκοσλαβίας-Λουϊνσκι κλπ) χωρίς αυτός να πιεστεί όσο παλαιότερα…\nκάτι τέτοιο για μένα είναι ο οδηγός, μόνο που τώρα πρέπει να γίνει σε πολύ μεγαλύτερο βαθμό!\nfvasileiou 05/10/2008 στο 4:53 μμ Reply\nΣε πολλά από όσα λες συμφωνώ -όπως συμφωνώ και με τον Χρήστο Σαβρανίδη. Αλλά δεν νομίζω ότι επειδή πιθανόν να αραίωσαν κάποια δρομολόγια των λεωφορείων ή δεν πήγε ο Κ.Κ. στην Πάρνηθα ή ο Λιάπης δεν συναντήθηκε με τον δήμαρχο Ρόδου, δικαιολογείται η απαξίωση και ο υποτιμητικός τρόπος αναφοράς στον Πρωθυπουργό.\nΤώρα, για την αστυνομία: Νομίζω ότι ο Χηνοφώτης έχει αρχίσει να βάζει μια τάξη και εκεί και στην Πυροσβεστική. Όμως, νομίζω ότι το θέμα των Εξαρχείων (όπως και το θέαμα των μικροπολιτών στην Πανεπιστημίου, μπροστά από την Ακαδημία και την Βιβλιοθήκη) δεν είνα τόσο θέμα επιχειρησιακής ικανότητας ή πολιτικής απόφασης, όσο διάθεσης των πολιτών.\nΠροσπερνώ την κριτική σου στα πεπραγμένα των κυβερνήσεων, για να πάω σε αυτό που έχει ζουμί για μένα: Ο Σαρκοζί σε ανύποπτο χρόνο (αν θυμάμαι καλά αμέσως μετά την εκλογή του) τα έβαλε με την γραφειοκρατία των Βρυξελών και διακήρυξε ότι ο πολίτης πρέπει να νιώθει το κράτος δίπλα του. Νομίζω ότι κάτι τέτοιο χρειάζεται κι όχι επιστροφή στα δυσκίνητα και γιγαντωμένα κράτη του ’70. Ο πολίτης να αισθάνεται δίπλα του το κράτος και τους εκλεγμένους κυβερνήτες του κι όχι να αφήνεται έρμαι σε κάθε είδους διαμεσολαβητές (ΜΚΟ, δημοσιογράφους, κοκ).\nΜάρκο Τ 05/10/2008 στο 11:05 μμ Reply\nΦώτη, θα απαντήσω στο σχόλιο που κάνεις στο ποστ του geokalp: Για να αιθάνεται ο πολίτης το κράτος δίπλα του, θα πρέπει να υπάρχει το κράτος αυτό. Πού είναι όμως αυτό το κράτος; Ο Χηνοφώτης ίσως θέλει να κάνει κάτι, δεν έχει γίνει όμως απολύτως τίποτα (και αναφέρομαι μόνο στην αστυνομία). Τη στιγμή που πολυτελέστατα αυτοκίνητα είναι μονίμως παράνομα σταθμευμένα στο Σύνταγμα και το Κολωνάκι, πάνω στη διάβαση των πεζών, και το περιπολικό απέναντι να κοιτά, για μένα δεν υπάρχει ούτε αστυνομία, ούτε σεβασμός στον πολίτη. Τελεία και παύλα.\nΛέμε για τους πολίτες. Ο πολίτης για τους μικροπωλητές στο κέντρο τί να κάνει; Να αρχίσει να ποδοπατάει τα εμπορεύματα; Σε 5 σημεία στο κέντρο συχνάζουν, με 2 περιπολικά να περνάνε από εκεί κάποιες ώρες θα λυνόταν το πρόβλημα. Τα περιπολικά όμως περνάνε και προσπερνάνε αδιάφορα. Οι πολίτες έστειλαν, για πρώτη φορά, ένα μήνυμα με την Πάρνηθα, δεν υπήρξε προς το παρόν συνέχεια. Όμως ο κόσμος βράζει και το βλέπω και το ακούω καθημερινά. Τα νταηλίκια στο συνέδριο της ΟΝΝΕΔ δεν αφορούν στον πολίτη.\nΣήμερα μου έλεγε άνθρωπος σοβαρός από τη Θήβα ότι ΚΑΙ το νερό της πόλης έχει εξασθενές χρώμιο, λόγω Ασωπού. Ο οποίος εξακολουθεί να είναι επίσημα αγωγός λυμάτων με νόμο της Χούντας. Άλλαξε ο νόμος; Όχι! Αντ’ αυτού περνά από δίκη η πρώην προϊσταμένη των Ελεγκτών Περιβάλλοντος του ΥΠΕΧΩΔΕ, επειδή είπε ότι η ιστορία του Ασωπού ήταν γνωστή στο Υπουργείο από το 2004 και θίχτηκε ο άθλιος Σουφλιάς. Ολόκληρη ιστορία έχει γίνει με το θέμα αυτό, ο Καραμανλής είναι απών. Συγγνώμη, αλλά για μένα δεν ειναι μικρό πράγμα ένα ποτάμι να δηλητηριάζει μία περιοχή 100.000 κατοίκων δίπλα στην Αθήνα και ο πρωθυπουργός να μην έχει κάνει τον κόπο να πάει επί τόπου, να σχηματίσει ιδίαν αντίληψη.\nΌταν εκλέγεσαι με σύνθημα «επανίδρυση του κράτους» οφείλεις να είσαι συνεπής. Διαφορετικά απαξιώνεσαι και το χειρότερο είναι ότι δεν το καταλαβαίνεις γιατί έχεις απαξιωθεί. Και ότι δεν έχει δουλέψει ο Καραμανλής 1 ώρα στη ζωή του – προτού γίνει πρωθυπουργός – είναι ψέματα; Τον συκοφάντησα μήπως; Τέλος πάντων, ενδιαφέρων ο διάλογος, αλλά από τη στιγμή που ο καθένας έχει τις απόψεις του και εμμένει, δεν νομίζω, τουλάχιστον από την πλευρά μου, ότι έχει νόημα η συνέχισή του.\nfvasileiou 06/10/2008 στο 12:36 μμ Reply\nΟ διάλογος έχει νόημα όταν δημιουργεί κοινό έδαφος προβληματισμού. Δεν είναι μάχη ώστε να εξαναγκαστεί κάποιος σε υποχώρηση -τουλάχιστον έτσι βλέπω εγώ τα πράγματα.\nΟ Χηνοφώτης άλλαξε εντελώς την στρατηγική αντιμετώπισης των πυρκαγιών – δεν χρειάζεται να είναι καν καλόπιστος κάποιος για να το διαπιστώσει αυτό. Η αναδιάρθρωση της αστυνομίας είναι άλλης φύσεως ζήτημα. Και όλα αυτά χρειάζονται χρόνο – μπορούν να γίνουν αυτόματα με την ορκωμοσία του νέου υπουργού;\nΈχω γράψει και ξαναγράψει για την οδική συμπεριφορά των Ελλήνων. Και, να με συγχωρείς, αλλά δεν είναι καθόλου ζήτημα αστυνόμευσης: Είναι θέμα νοοτροπίας. Γιατί δεν έχουμε 1,2,3 περιπτώσεις διπλοπαρκαρίσματος κτλ, αλλά είναι η γενικευμένη συμπεριφορά. Και αυτά δεν αλλάζουν μόνο με πρόστιμα και αστυνόμευση.\nΗ μόλυνση του Ασωπού δεν συνέβη από τη μια μέρα στην άλλη. Το εξασθενές χρώμιο δεν έπεσε το 2004. Χρειάστηκαν χρόνια, δεκαετίες κρατικής αδιαφορίας, βολέματος των τοπικών φορέων και ατομικού ωχαδερφισμού. Πιστεύεις πραγματικά ότι ένα τέτοιο θέμα είναι υπόθεση Καραμανλή, Σουφλιά, Λαλιώτη ή Κώστα Σημίτη και μόνο; Πιστεύεις ότι αυτοί είναι οι ένοχοι; Δεν νομίζω…\nΜάρκο Τ 06/10/2008 στο 7:53 μμ Reply\nΠάλι Φώτη ρίχνεις το θέμα στη νοοτροπία των πολιτών. Δεν διαφωνώ, αλλά τη νοοτροπία την έχει δημιουργήσει η μη εφαρμογή του νόμου.\nΑσφαλώς, ο παράνομα παρκαρισμένος στη διάβαση πεζών ιδιοκτήτης πολυτελούς τζιπ είναι κακομαθημένος ή ασυνείδητος. Όμως, γιατί άραγε ο αστυνόμος τον κοιτάει από απέναντι, αλλά δεν τον γράφει; Γιατί απλούστατα ο αστυνόμος δεν θέλει μπλεξίματα. Επειδή ακριβώς δεν θα έχει καμία κάλυψη από τον προϊστάμενό του, ενώ και η κλήση θα σβηστεί.\nΑπό μία σοβαρή κυβέρνηση θα περίμενα να δώσει στην αστυνομία την αξιοπρέπεια που αυτό το σώμα πρέπει να έχει, δηλαδή, να το πω απλά, να ξέρει ο αστυνόμος ότι πρέπει να κάνει σωστά τη δουλειά του και ότι, αν την κάνει, δεν θα έχει κανένα μπλέξιμο. Τόσο απλά. Διαφορετικά, δεν μπορεί να λειτουργήσει δημοκρατία.\nΗ Μαργαρίτα Καραβασίλη πήγε να κάνει σωστά τη δουλειά της ως Γενική Επιθεωρήτρια Περιβάλλοντος του ΥΠΕΧΩΔΕ και απολύθηκε με εντολή Σουφλιά. Άρα, οι υπόλοιποι Επιθεωρητές θα κοιτάξουν να είναι πιο «φρόνιμοι», δηλαδή να παίρνουν το μισθουλάκι τους και να μην κάνουν και πολλά-πολλά πράγματα πέρα από τα τελείως τυπικά, μέχρι να΄ρθει 2.30 το μεσημέρι να σχολάσουμε.\nΣτο ξαναλέω: Ας μην έλεγε ο Καραμανλής επανειλημμένα για επανίδρυση του κράτους, να μην ήταν υπόλογος. Τώρα πλέον είναι. Τα λόγια δεν μαζεύονται, έχουν ειπωθεί και καταγραφεί.\nΜάρκο Τ 06/10/2008 στο 8:03 μμ Reply\nΚάτι τελευταίο για τον Ασωπό: Λες η μόλυνση δεν ήρθε το 2004. Εννοείται. Ισχυρίστηκα κάτι τέτοιο; Τα τελευταία όμως χρόνια αποκαλύφθηκε ότι δεν ήταν απλά ένα βρώμικο νεράκι, αλλά ένα νεράκι γεμάτο με εξασθενές χρώμιο. Άλλαξε η νομοθεσία; Ξεκίνησαν διαδικασίες για χωροθέτηση βιομηχανικού πάρκου στην περιοχή με πρόβλεψη για διαχείριση αποβλήτων; Είδες τον Υπουργό-δήθεν-Περιβάλλοντος να πάει επί τόπου; Το να λέμε «έτσι τα βρήκαμε» δεν είναι δικαιολογία για μία κυβέρνηση. Ουσιαστικά ομολογείς ότι είναι κυβέρνηση στο ρελαντί, που της φταίνε μονίμως οι προηγούμενοι.\nΠροσωπικά, έχω βγάλει τα συμπεράσματά μου και τα έχω βγάλει παρακολουθώντας προσεχτικά την πορεία του Καραμανλή τα τελευταία χρόνια (και ανήκοντας ιδεολογικά στον ευρύτερο συντηρητικό – όχι ακροδεξιό – χώρο): Πιστεύω ότι αποδείχτηκε πάρα πολύ λίγος για πρωθυπουργός και δεν κατάλαβε πόσο σοβαρή ήταν η κρίση του τόπου και η διάβρωση των θεσμών. Προφανώς, δεν το είχε καταλάβει επειδή, παρά τη φαινομενική του απλότητα, δεν είχε ποτέ του συγχρωτιστεί με την κοινωνία, δεν είχε ποτέ του εργαστεί, δεν είχε ποτέ του κουραστεί, δεν είχε ποτέ του μπει σε σούπερ μάρκετ ή λεωφορείο, αλλά το όνομά του τού τα έφερνε όλα στο πιάτο. Μέχρι που το πιάτο ράγισε και είναι πλέον έτοιμο να γίνει θρύψαλλα.


ΣΧΟΛΙΚΗ ΕΚΔΡΟΜΗ ΣΤΟΝ ΟΜΦΑΛΟ ΤΗΣ ΓΗΣ\nΟ Απόλλων καταβάλλει τον Πύθωνα (J. Boeckhorst)\nΣ' αυτή τη περιοχή ζούσε η θεά Γαία με τον προστάτη της και γιό της, το ερπετό Πύθωνα. Ο Απόλλωνας γιός του Δία έφυγε από τον Όλυμπο με σκοπό να σκοτώσει τον Πύθωνα και να κατακτήσει αυτό το όμορφο και ιερό μέρος.\nΣτην ελληνική μυθολογία με το όνομα Θυία είναι γνωστή μία Νύμφη\nη οποία κατά την παράδοση ήταν η πρώτη ιέρεια του Διονύσου στους Δελφούς.\nΗ Θυία απέκτησε και ένα γιο από τον Απόλλωνα, τον Δελφό.\nΟ Δελφός ήταν ήρωας και βασιλιάς που έδωσε το όνομά του στους Δελφούς.\nΜε την επιστροφή του ο Απόλλωνας στέφηκε επισήμως προστάτης και άρχοντας των Δελφών. Στο σημείο που έγινε η σφαγή του Πύθωνα, τοποθετήθηκε ο ομφαλός βράχος. Ο ομφαλός σημαίνει "κέντρο της Γης" και εκεί ήταν το Ιερό Μαντείο των Δελφών.\nΤο ιερό του Απόλλωνα και το αρχαίο στάδιο των Δελφών, όπως φαίνονται από την κορυφή των Φαιδριάδων βράχων. Το Κρισσαίο πεδίο - σήμερα γνωστό ως Δελφικό τοπίο - διέσχισε ο Απόλλων και οι Μινωίτες συνταξιδιώτες του όταν έφτασαν στον κόλπο της Κίρρας, ορατό στο βάθος.\nΟ Λοξίας (προσωνυμία του Απόλλωνα για τους διφορούμενους χρησμούς του)\nΚέντρο του κόσμου, "ομφαλό της Γης" αποκαλούσαν τους Δελφούς οι αρχαίοι, γιατί εκεί υπήρχε το μαντείο του Απόλλωνα, που ξεπερνούσε σε αίγλη και λαμπρότητα όλα τα άλλα μαντεία και άσκησε ευρύτατη και μακροχρόνια επίδραση όχι μόνο σ' ολόκληρο τον ελληνικό κόσμο, αλλά και στον εξωτερικό, όσο κανένας άλλος οργανισμός.\nΔιφορούμενοι χρησμοί της Πυθίας\nΙέρεια στο μαντείο του Απόλλωνα, στους Δελφούς. Πριν από κάθε χρησμό, η Πυθία πλενόταν, έπινε νερό από την Κασταλία πηγή, μασούσε φύλλα δάφνης και ανέβαινε σ' έναν τρίποδα. Από τη βάση του τρίποδα έβγαιναν αναθυμιάσεις από κάψιμο διαφόρων ψυχοτροπικών βοτάνων. Η Πυθία. ερχόταν σε έκσταση και έβγαζε ασυνάρτητες κραυγές και λόγους. Οι ιερείς του μαντείου μετέτρεπαν τα άναρθρα αυτά λόγια σε έμμετρους χρησμούς, με διφορούμενη σημασία. Ο χρησμός π.χ. για τα ξύλινα τείχη, που θα έσωζαν στην Αθήνα από τον Ξέρξη, από άλλους ερμηνεύτηκε ως καταφυγή στην Ακρόπολη και από άλλους ως ναυμαχία, επειδή τα καράβια ήταν ξύλινα.\nΟνομαστές ήταν οι ιστορίες για τους έρωτες του Απόλλωνα με Νύμφες και ιδιαίτερα η ιστορία της Δάφνης. Ο θεός την πολιορκούσε με μεγάλη επιμονή, χωρίς επιτυχία. Μόλις του δόθηκε η κατάλληλη ευκαιρία, άρχισε να την κυνηγάει. Τη στιγμή που ήταν έτοιμος να την αρπάξει, η Δάφνη παρακάλεσε απεγνωσμένα τη μάνα της, τη Γαία, να τη βοηθήσει. Τότε, πραγματικά, άνοιξε η γη και κατάπιε τη Δάφνη, ενώ στη θέση της φύτρωσε ένα φυτό που πήρε το όνομά της.\nΣυνήθως η Πυθία εκλεγόταν από τις ευγενικής καταγωγής παρθένες των Δελφών. Αργότερα όμως αποφασίστηκε να είναι ηλικίας πάνω από 50 χρόνων. Στα παλαιότερα χρόνια η Πυθία έδινε μόνο ένα χρησμό.\nO Aισχύλος, στις Eυμενίδες, παρουσιάζει την ιέρεια των Δελφών να επικαλείται "την πρωτομάντιν Γαίαν", πρώτη κάτοχο του μαντείου, κατόπιν τη Θέμιδα και τη Φοίβη, κόρες και διαδόχους της στο μαντείο, και τέλος τον Φοίβο. Αποκαλύπτει έτσι τη διαδοχή των θεών που εξουσίαζαν το μαντείο. Όμως στον Προμηθέα Δεσμώτη βάζει τον ήρωα να λέει: "Θέμις και Γαία, πολλών ονομάτων μορφή μία". Ότι τούτο δεν είναι απλή ποιητική κατασκευή βεβαιώνεται από την ενεπίγραφη θέση που υπήρχε στο Θέατρο του Διονύσου στην Aθήνα για την ιέρεια της "Γης Θέμιδος". Mπορούμε λοιπόν να δούμε τη Θέμιδα ως προσωποποίηση της μαντικής δυνάμεως της γης, καθώς μάλιστα γνωρίζουμε ότι η παρουσία της στο μαντείο είναι διαρκής και αναγκαία ακόμα και όταν σε αυτό κυριαρχούν άλλοι θεοί.\nΑρχαίοι συγγραφείς σχολιάζουν μια ευοσμία να πλημμυρίζει τον χώρο όπου περίμεναν οι θεοπρόποι, χωρίς να τη συσχετίζουν με δάφνη ή θυμίαμα. Η γλυκιά αυτή μυρωδιά ερχόταν από το άδυτο. Η σύγχρονη έρευνα εξηγεί το φαινόμενο ως εκπομπή υπογείων αερίων από το χάσμα. Μετά από πετρολογική και υδρολογική ανάλυση του υπεδάφους στην περιοχή του ιερού, τα συγκεκριμένα αέρια αναγνωρίστηκαν ως αιθάνιο, μεθάνιο και αιθυλένιο, ενώ χημικές αναλύσεις έδειξαν ότι ο συνδυασμός των τριών μπορεί να επιφέρει μέθη έως ύπνωση. Iσως δεν είναι τυχαίο πως χρησμοί δίνονταν μόνο σε θερμές εποχές, αφού τον χειμώνα οι αδύναμες διαφυγές ατμών θα δυσκόλευαν το έργο της Πυθίας.\nΥπάρχει όμως η εκδοχή πως ο Απόλλων πήρε την πρωτοκαθεδρία από τη Γαία. Το επίθετο, τα πήλινα ειδώλια γυναικείας μορφής όρθιας ή καθιστής σε τριποδικό θρόνο (πρόδρομο του τρίποδα που θα καταστεί σύμβολο του μαντείου) μπορούν να ερμηνευθούν ως κατάλοιπα προϋπάρχουσας λατρείας στους Δελφούς.\n"Φοίβοιο σαφήγορις ειμί Σίβυλλα"\n"Πέτρα δε εστιν ανίσχουσα υπέρ της γης επί ταύτη Δελφοί στάσαν φασιν άσαι τους χρησμούς όνομα Ηροφίλην, Σίβυλλαν δε επίκλησιν".\nΥπάρχει - γράφει ο Περιηγητής Παυσανίας - ένας βράχος που εξέχει από το έδαφος και οι Δελφοί λένε ότι πάνω σ' αυτό το βράχο στεκόταν κι έψαλλε τους χρησμούς μια γυναίκα, που το όνομά της ήταν Ηροφίλη και την αποκαλούσαν Σίβυλλα.\nΣίβυλλα των Δελφών του Michelangelo\nΠυθία, στην έκθεση Salon d' Hiver, Paris, 1986,\nτου Αρκά γλύπτη Φάνη Σακελαρίου 1916-2001\nΜια τελευταία προσπάθεια για την αποκατάσταση της παλιάς αίγλης\nτου μαντείου έγινε από τον Ιουλιανό τον Παραβάτη, αλλά δεν απέδωσε τίποτε.\nΜε τα λόγια αυτά η Πυθία εννοούσε ότι έφτασε το τέλος του μαντείου και μαζί το\nτέλος του αρχαίου κόσμου και της απολλώνειας θρησκείας.\nουκέτι Φοίβος έχει καλύβην, ου μάντιδα δάφνην, ουδέ παγάν λαλέουσαν.\nΑπέσβετο και το λάλον ύδωρ",\n"Πείτε στον βασιλιά, ότι στο χώμα κείτεται ο έντεχνος αυλός,\nούτε πηγή ομιλούσα. Χάθηκε και το νερό που μιλούσε."\nΟ παραπάνω «χρησμός» δεν μοιάζει βεβαίως με κανέναν\nαπό τους καταγεγραμμένους από την απώτατη αρχαιότητα\nχρησμούς του Μαντείου.\nΆγαλμα ολυμπιονίκη στο μουσείο των Δελφών\nΚλέοβις και Βίτων,\n580 π.Χ., υπογεγραμμένο από τον Αργείο γλύπτη\nΠολυμήδη και αφιερωμένο από τους Αργείους στους Δελφούς\nΣφίγγα της Νάξου, καθισμένη επάνω σε κίονα Ιωνικού ρυθμού 570 π.Χ.\nTo θησαυρoφυλάκιο των Αθηναίων\nΈτσι ονομάζονταν οι πανύψηλοι κι απότομοι βράχοι στις νότιες πλαγιές του Παρνασσού, πάνω από την πηγή Κασταλία, που χωρίζονται από μια χαράδρα. Από τις Φαιδριάδες έριχναν και σκότωναν τους βέβηλους.\nΟι Πέρσες και αργότερα οι Γαλάτες που θέλησαν να καταλάβουν τους Δελφούς, έπαθαν μεγάλες καταστροφές, από τις πέτρες που κυλούσαν από τις Φαιδριάδες με τη βοήθεια του Απόλλωνα.\nΠιθανή απάντηση της Πυθίας...:\nΟΛΑ ΠΑΤΡΙΔΑ ΜΑΣ!


Φθηνές πτήσεις από Σαν Αντόνιο Διεθνές στη Skyscanner\nΠτήσεις από Σαν Αντόνιο Διεθνές\nΕννοούσατε πτήσεις για Σαν Αντόνιο Διεθνές;\nΗ χρήση της Skyscanner είναι τόσο εύκολη και τόσο γρήγορη! Και, πάνω από όλα, είναι δωρεάν! Συγκρίνετε πτήσεις χαμηλού κόστους και κάντε απευθείας κράτηση των αεροπορικών σας εισιτηρίων από Σαν Αντόνιο Διεθνές κάνοντας κλικ στους δικτυακούς τόπους ταξιδιωτικών γραφείων και αεροπορικών εταιρειών.\nΡίξτε μια ματιά στις προσφορές πτήσεων που εμφανίζονται παρακάτω ή χρησιμοποιήστε το πλαίσιο αναζήτησης για να καταχωρίσετε τις ημερομηνίες του ταξιδιού σας και να βρείτε τα φθηνότερα αεροπορικά εισιτήρια από Σαν Αντόνιο Διεθνές για κάθε προορισμό.\nΟι πιο φτηνές πτήσεις για Ελλάδα από Σαν Αντόνιο Διεθνές\nΣαν Αντόνιο Διεθνές για Αθήνα από 307 €\nΣαν Αντόνιο Διεθνές για Κως από 382 €\nΣαν Αντόνιο Διεθνές για Κρήτη από 785 €\nΣαν Αντόνιο Διεθνές για Σαντορίνη (Θήρα) από 450 €\nΑεροδρόμια κοντά σε Σαν Αντόνιο Διεθνές\n107 χλμ από Σαν Αντόνιο Διεθνές\n0 χλμ από Σαν Αντόνιο Διεθνές\n14 χλμ από Σαν Αντόνιο Διεθνές\n307 χλμ από Σαν Αντόνιο Διεθνές\n145 χλμ από Σαν Αντόνιο Διεθνές\n170 χλμ από Σαν Αντόνιο Διεθνές\nΑεροδρόμια Σαν Αντόνιο Διεθνές\nΠοιοι ταξιδεύουν από Σαν Αντόνιο Διεθνές\nΣαν Αντόνιο Διεθνές οδηγός πόλης


Κίνα 1.00mm θηλυκό επικεφαλής διπλής γραμμής τύπου SMT Κατασκευαστές\nΠεριγραφή:Γυναικείος σύνδεσμος κεφαλής 1.00mm,SMT θηλυκό συνδετήρα,Γυναικεία κεφαλή διπλής γραμμής τύπου SMT\nHome > Προϊόντα > Σειρά κεφαλών θηλυκών κεφαλών > Γυμνή κεφαλή κεφαλίδας 1.0mm > 1.00mm θηλυκό επικεφαλής διπλής γραμμής τύπου SMT\nΑρ. μοντέλου: FHBM03-XXD-XXXX\nShenzhen Antenk Electronics Co, Ltd εισήγαγε ένα θηλυκό επικεφαλής διπλής γραμμής τύπου SMT τύπου 1.00mm που συνδέεται με το κοινό για τη μετάδοση σημάτων και εξουσία.\nΚαθώς οι εφαρμογές σύνδεσης συνεχίζουν να επεκτείνονται, μπορούν να χωριστούν σε δύο βασικές λειτουργίες: μετάδοση σήματος και ηλεκτρική μετάδοση. Στον τομέα των ηλεκτρονικών εφαρμογών, το διακριτικό χαρακτηριστικό αυτών των δύο τύπων συνδέσμων είναι ότι πρέπει να έχουν ένα ρεύμα στα τερματικά τους. Σε άλλες εφαρμογές, η τάση που παρέχεται από τους ακροδέκτες θα θεωρείται επίσης ως σημαντική σκέψη, αν και το ίδιο τερματικό μπορεί να σχεδιαστεί ταυτόχρονα. Ως συνάρτηση της μετάδοσης σήματος και ισχύος, αλλά με την εφαρμογή μιας ποικιλίας παρόμοιων μεθόδων επαφής, πολλοί συνδετήρες ηλεκτρικής μετάδοσης έχουν μόνο την ανάγκη να μεταδίδουν ισχύ στον σχεδιασμό του τερματικού ως μοναδικό σκοπό.\n1.Γραφείο επαφών: 02 έως 100.\n3. Τύπος συζεύκτη: Διπλή σειρά.\n4.Plastic High: 3.10mm (Μπορούν να επιλεγούν και άλλα μεγέθη).\n7.Με τοποθέτηση επιλογών γόμφων: Τύπος Α χωρίς μανταλάκια / Τύπος Β με γόμφους.\nΓυναικείος σύνδεσμος κεφαλής 1.00mm SMT θηλυκό συνδετήρα Γυναικεία κεφαλή διπλής γραμμής τύπου SMT Γυναικείος σύνδεσμος κεφαλής UL Γυναικείος σύνδεσμος Pitch 1.27mm Αρσενικοί σύνδεσμοι κεφαλής 2.54mm 1.27 Γυναικείος σύνδεσμος SMC κάθετος Γυναικεία βύσματα κεφαλής


NLP RADIO GR: Μαρτίου 2021\nΑναρτήθηκε από Jorgeta Athanasiou στις 4:07 π.μ. Δεν υπάρχουν σχόλια:\nΟι πιο διάσημες βούλες στον κόσμο! Online εκδήλωση για παιδιά\nΑναρτήθηκε από Jorgeta Athanasiou στις 12:33 μ.μ. Δεν υπάρχουν σχόλια:\nΟυτοπία: Κυκλοφόρησε το νέο τραγούδι του Πάνου Κατσιμίχα\nΑναρτήθηκε από Jorgeta Athanasiou στις 10:36 π.μ. Δεν υπάρχουν σχόλια:\nΓνωρίζουμε την Αθήνα μέσα από δέκα θεματικές διαδικτυακές περιηγήσεις\nΑναρτήθηκε από Jorgeta Athanasiou στις 10:28 π.μ. Δεν υπάρχουν σχόλια:\nΑναρτήθηκε από Jorgeta Athanasiou στις 10:14 π.μ. Δεν υπάρχουν σχόλια:\nΗ Ισπανίδα BARBARA BLACK μιλάει στο Nlp Radio\nΚαλωσορίζουμε την Barbara Black και σας ευχαριστούμε για τη συνέντευξη! Η πανδημία είχε διάφορα αποτελέσματα στις μπάντες. Μερικές από αυτές παρέμειναν ανενεργές, ενώ άλλα εκμεταλλεύτηκαν την ευκαιρία να συνθέσουν νέο υλικό. Πώς επηρέασε η πανδημία την Barbara Black;\nΣας ευχαριστώ πολύ που με προσκαλέσατε εδώ! Αναγκαστήκαμε να ακυρώσουμε την περιοδεία μας, δεν είχαμε την ευκαιρία να παίξουμε ζωντανά το νέο μας άλμπουμ. Υποτίθεται ότι θα κυκλοφορούσαμε επίσης το επόμενο βιντεοκλίπ Queen Of Flies, αλλά λόγω των περιορισμών δεν είχαμε την ευκαιρία να το γυρίσουμε. Από προσωπικής πλευράς, ορισμένα μέλη της μπάντας έχουν χάσει τη δουλειά τους, ή ακόμα χειρότερα, στενούς συγγενείς.\nΠότε δημιουργήσατε το συγκρότημα; Συστήστε τα μέλη στους αναγνώστες μας, περιγράψτε τη μουσική σας και δώστε μας μια σύντομη βιογραφία του συγκροτήματος.\nΟ Nitro (ντράμερ), ο Javier (κιθάρα) και εγώ παίζαμε σε διαφορετικές μπάντες πριν από μερικά χρόνια και κάναμε πρόβα στο ίδιο στούντιο. Όλοι είχαμε μια πολύ καλή σχέση και κοινά μουσικά ενδιαφέροντα, οπότε αποφασίσαμε να ξεκινήσουμε ένα συγκρότημα μαζί το 2015. Δύο χρόνια αργότερα ο Buffalo Marquez (μπάσο) μπήκε στη μπάντα και τελικά ο Cone (κιθάρα) το 2018. Ο ήχος μας γεννιέται από τις ρίζες του rock και έχει τη δύναμη του σημερινού metal. Το 2016 κυκλοφόρησε ένα EP με τίτλο Spiritual Rock και το 2017 το ολοκληρωμένο άλμπουμ Ad Libitum. Το single μας Shiva επιλέχθηκε και προχώρησε σε κάποιους προκριματικούς για την Eurovision. Γυρίσαμε μερικά βίντεο των singles Nice To Meet me και Southern Soul. Το 2017 πήγαμε περιοδεία στο Ηνωμένο Βασίλειο και το 2019 στην Ισπανία. Εν τω μεταξύ συνθέσαμε το πρόσφατο άλμπουμ Love, Death & Flies που κυκλοφόρησε το 2020. Θα βρείτε έναν πιο σκληρό metal ήχο σε αυτό το άλμπουμ. Έχουμε γυρίσει και μερικά βίντεο: Tiger Tamer, You Belong To Me και το lyric video Damnified.\nΗ τελευταία σας κυκλοφορία Love, Death & Flies κυκλοφόρησε το 2020. Λάβατε σε αυτό το άλμπουμ τα σχόλια που περιμένατε; Πώς νιώθεις για αυτό το άλμπουμ ένα χρόνο αργότερα;\nΤα σχόλια ήταν πολύ πιο θετικά από ότι περιμέναμε, τόσο από τους οπαδούς όσο και από τον μουσικό τύπο Είμαστε πολύ περήφανοι για το «μωρό» μας: Love, Death & Flies.\nΠριν το Love, Death & Flies κυκλοφορήσατε το Ad Libitum το 2017. Ποιες είναι οι διαφορές μεταξύ αυτών των 2 άλμπουμ;\nΣτο Ad Libitum μπορείτε να ακούσετε περισσότερα τραγούδια σε στυλ country και ακόμη απολαύσαμε τόσο πολύ που παίζαμε με τις διαφορετικές αποχρώσεις και τις ατμόσφαιρες. Αλλά στο Love, Death & Flies μπορείτε να ακούσετε την οργή μας, την ένταση μας και τον τρόπο που απολαμβάνουμε τη δύναμη του metal. Και στα δύο άλμπουμ μπορείτε να βρείτε διαφορετικά στυλ να αναμειγνύονται (rock, gospel, funky, metal,), αυτό είναι ένα από τα πράγματα που απολαμβάνουμε περισσότερο.\nΠοιες είναι οι αγαπημένες σας μπάντες Rock / Metal και ποιες μπάντες σας ενέπνευσαν να συνθέσετε μουσική για την Barbara Black;\nΜου αρέσουν συγκροτήματα όπως οι Alter Bridge, Black Stone Cherry, Blues Saraceno, Shinedown, In This Moment, Mr Big, Halestorm, Sixx A.M. και πολλά άλλα. Ακούμε όμως επίσης blues και country καλλιτέχνες όπως οι Jason Aldean, Craig Campbell ή Blackberry Smoke. Οι Nitro και Marquez λατρεύουν το στυλ των Pantera, ο Javier αγαπά τον David Townsend και στον Cone αρέσουν μπάντες όπως οι Lynyrd Skynyrd, Creedence και πολλά άλλα. Νομίζω ότι είναι ένα ενδιαφέρον μείγμα.\nΠώς είναι η ισπανική Rock / Metal σκηνή αυτό τον καιρό ; Ποιες ισπανικές μπάντες θα μας συνιστούσατε να τσεκάρουμε;\nΥπάρχουν πολλές επαγγελματικές μπάντες και ταλαντούχοι συνάδελφοι. Και μπορείτε να βρείτε μια μεγάλη γκάμα στυλ. Για παράδειγμα: Born in Exile, Halo, Drago, Rayz, Monterrey, The Grassland Sinners, Eternal Psycho, Rabia Pérez, Alien Rock in Explosion ή Swim To Drown είναι μόνο μερικά παραδείγματα.\nΠοιος είναι υπεύθυνος για τη σύνθεση στους Barbara Black; Είναι ένα συλλογικό έργο για εσάς ή ένα μέλος της μπάντας έρχεται απλά με ένα έτοιμο τραγούδι και κάνετε πρόβες για την ιδέα του;\nΕξαρτάται από το τραγούδι. Η πιο συνηθισμένη κατάσταση είναι όταν κάποιος από εμάς φέρνει ένα riff ή μελωδία στο δωμάτιο προβών και όλοι μαζί αναπτύσσουν την ιδέα. Ο Nitro οργανώνει συνήθως τη μουσική δομή. Μετά από αυτό γράφω τους στίχους και δουλεύουμε για τις μουσικές ενορχηστρώσεις και τα backing vocals, ένα από τα πράγματα που μου αρέσουν περισσότερο.\nΠόσο σημαντικοί είναι οι στίχοι για την Barbara Black, ποιος τους γράφει και ποια είναι τα κύρια θέματα τους; Έχετε κάποιο συγκεκριμένο concept στα άλμπουμ σας;\nΜου αρέσει να γράφω για τις προσωπικές μου εμπειρίες (ακόμα και τις παραφυσικές εμπειρίες που έζησα χαχαχα), για τις ιστορίες των ανθρώπων, τα δικαιώματα των ζώων, τον φεμινισμό και οποιοδήποτε θέμα που μπορεί να με εμπνεύσει και να αγγίξει την καρδιά μου. Παίρνω επίσης την έμπνευσή μου από βιβλία (Poe, Bécquer), σχεδιαστές μόδας (Palomo Spain), χαρακτήρες σειρών ή ταινιών (Queen of the Damned, Interview With the Vampire, Jeepers Creepers, Game of Thrones).\nΠοια είναι η γνώμη σας για τα self-released άλμπουμ σε σχέση με τα άλμπουμ που κυκλοφορούν από εταιρείες;\nΌταν κυκλοφορείς ένα άλμπουμ με την υποστήριξη μιας εταιρείας, έχεις κάποιον να σε βοηθήσει στην προώθηση και την προβολή της μουσικής σου, ένα πολύ σημαντικό πράγμα. Βλέπω πιο θετικά πράγματα από αυτή την πλευρά.\nΠώς νιώθεις για τα διαδικτυακά μουσικά φεστιβάλ; Έχετε λάβει μέρος σε κάποιο από αυτά; Πόσο σημαντικό είναι για εσάς να επιστρέψετε ξανά στις σκηνές ζωντανά;\nΠαίξαμε πρόσφατα στο Vampire Fest, μια τόσο απίστευτη εμπειρία. Νομίζω ότι όσο ο Covid είναι εδώ, αυτό είναι ένα είδος λύσης, οπότε ναι, πρέπει να αναζητήσουμε νέες δυνατότητες και ευτυχώς ζούμε στην ψηφιακή εποχή. Αλλά φυσικά παίζοντας ζωντανά παρέα με τους θαυμαστές σας και την ενέργεια τους, είναι ένα από τα καλύτερα πράγματα στον κόσμο. Επιπλέον, όλοι γνωρίζουμε ότι πουλάμε CD και γενικά merch στις συναυλίες και ότι πολλοί άνθρωποι εργάζονται σε αυτές τις εκδηλώσεις, δεν μπορούμε να ξεχάσουμε ότι το να είσαι μουσικός είναι επάγγελμα, καθώς και οι μηχανικοί ήχου, οι υπεύθυνοι για το backline και οι μάνατζερ.\nΈχετε νέα τραγούδια; Έχετε σχέδια για το νέο σας άλμπουμ;\nΝαι, έχουμε πολλές ιδέες για το νέο άλμπουμ, αυτή τη στιγμή το μόνο που θα σας πω είναι ότι πρόκειται να είναι concept.\nΣας ευχόμαστε τα καλύτερα για την Barbara Black. Ως οπαδοί της μουσικής σας, απολαύσαμε πολύ και εκτιμήσαμε το Love, Death & Flies. Στείλτε το μήνυμά σας στους Έλληνες θαυμαστές σας και τα στοιχεία επικοινωνίας / merch σας. Οι τελευταίες λέξεις είναι δικές σας.\nΣας ευχαριστώ πολύ για τα καλά σας λόγια και για αυτήν την υπέροχη συνέντευξη. Αν μου επιτρέπετε, θα ήθελα να θυμίσω στους metalheads ότι μπορούν να επισκεφθούν την ιστοσελίδα μας www.barbarablackrock.com/store και να πάρουν το άλμπουμ μας, μπλουζάκια, μάσκες, μαγνήτες… ό,τι θέλουν !! Η υποστήριξη του metal καλλιτέχνη που σας αρέσει, είναι πολύ σημαντικό για τη μουσική μας σκηνή. \_Μ/\nΑγάπη & rock !!\nΑναρτήθηκε από Stelios Trichandiris στις 2:17 π.μ. Δεν υπάρχουν σχόλια:\nΕλένη Μουσαμά - το Όνομα και η Μορφή: 38 διηγήματα μικρής φόρμας\nΑναρτήθηκε από tasannop στις 12:36 μ.μ. Δεν υπάρχουν σχόλια:\nSONIC BLΑST - NEO ΑΛΜΠΟΥΜ ΚΑΙ ΝΕΑ ΕΤΑΙΡΕΙΑ (BOERSMA RECORDS, GERMANY)\nΑναρτήθηκε από Stelios Trichandiris στις 8:27 π.μ. Δεν υπάρχουν σχόλια:\nIfigenia - Το Κόκκινο Ποτάμι (Cover)\nΑναρτήθηκε από Stelios Trichandiris στις 8:24 π.μ. Δεν υπάρχουν σχόλια:\nΕτικέτες ΔΙΣΚΟΓΡΑΦΙΑ, ΔΙΣΚΟΚΡΙΤΙΚΗ\nHURRICANE ON SATURN - νέο single “Outsider”\nΑναρτήθηκε από Stelios Trichandiris στις 8:18 π.μ. Δεν υπάρχουν σχόλια:\nHOT SUNDAY BLOOD - single "No Way Out" από το άλμπουμ “Kein Licht”\nΑναρτήθηκε από Stelios Trichandiris στις 8:14 π.μ. Δεν υπάρχουν σχόλια:\nΣτέλλα Σαμαρά - singles «Ραντεβού Σε Κάποιο Αστέρι» και «Σ' Έχω Χάσει Πια» από την Heaven Music.\nΑναρτήθηκε από Stelios Trichandiris στις 8:13 π.μ. Δεν υπάρχουν σχόλια:\nONISM – νέο single “Past Internal”\nΑναρτήθηκε από Stelios Trichandiris στις 8:11 π.μ. Δεν υπάρχουν σχόλια:\nΑκούσαμε το άλμπουμ “ Threads of Fatality ” των Αμερικάνων "VERITAS"\nΑναρτήθηκε από Stelios Trichandiris στις 8:20 π.μ. Δεν υπάρχουν σχόλια:\nΑπέραντη θλίψη στο πανελλήνιο για τον Θεόφιλο Βανδώρο - Αυτή είναι η αιτία θανάτου του\nΑναρτήθηκε από tasannop στις 3:03 π.μ. Δεν υπάρχουν σχόλια:\nGRANDE FOX – single “Manganite” από το άλμπουμ “Empty nest”…+ Official Studio Clip\nΑναρτήθηκε από Stelios Trichandiris στις 9:22 π.μ. Δεν υπάρχουν σχόλια:\nΑναρτήθηκε από Stelios Trichandiris στις 9:19 π.μ. Δεν υπάρχουν σχόλια:\nΔημήτρης Κανελλόπουλος (Domenica) – νέες κυκλοφορίες 2021\nΑναρτήθηκε από Stelios Trichandiris στις 9:17 π.μ. Δεν υπάρχουν σχόλια:\nLUPE – “Eyes Cold” από το επερχόμενο άλμπουμ “Dark Room”\nΑναρτήθηκε από Stelios Trichandiris στις 9:16 π.μ. Δεν υπάρχουν σχόλια:\nDomenica – Μη φεύγεις (acoustic 2021)\nΑναρτήθηκε από Stelios Trichandiris στις 9:14 π.μ. Δεν υπάρχουν σχόλια:\nSILENT WINTER - “Empire of Sins” – νέο Cinematic 4k Animated video\nΑναρτήθηκε από Stelios Trichandiris στις 9:13 π.μ. Δεν υπάρχουν σχόλια:\nΘεωρώ ότι η πολιτεία και η κυβέρνηση έχουν ξεχάσει όλο τον καλλιτεχνικό κλάδο δίνοντας «ψίχουλα» - Ο Νικόλας Λάππας μιλάει στο Nlp Radio\nΑναρτήθηκε από Stelios Trichandiris στις 8:53 π.μ. Δεν υπάρχουν σχόλια:\nOnline εκδήλωση για παιδιά - Γιορτάζουμε την Eλληνική Eπανάσταση\nΑναρτήθηκε από tasannop στις 2:09 π.μ. Δεν υπάρχουν σχόλια:\nΕτικέτες ΕΚΔΗΛΩΣΕΙΣ, ΠΑΙΔΙΚΑ\nΑποκριάτικα Διαδικτυακά Προγράμματα\nΑναρτήθηκε από Jorgeta Athanasiou στις 4:28 π.μ. Δεν υπάρχουν σχόλια:\nΌταν Ήμασταν Μαζί\nΑναρτήθηκε από Jorgeta Athanasiou στις 3:45 π.μ. Δεν υπάρχουν σχόλια:\nΑναρτήθηκε από Jorgeta Athanasiou στις 3:40 π.μ. Δεν υπάρχουν σχόλια:\nΟι πιο διάσημες βούλες στον κόσμο! Online εκδήλωσ...\nΟυτοπία: Κυκλοφόρησε το νέο τραγούδι του Πάνου Κατ...\nΓνωρίζουμε την Αθήνα μέσα από δέκα θεματικές διαδι...\n200 χρόνια από την Ελληνική Επανάσταση: Εμβληματικ...\nΕλένη Μουσαμά - το Όνομα και η Μορφή: 38 διηγήματα...\nSONIC BLΑST - NEO ΑΛΜΠΟΥΜ ΚΑΙ ΝΕΑ ΕΤΑΙΡΕΙΑ (BOERSM...\nHOT SUNDAY BLOOD - single "No Way Out" από το άλμπ...\nΣτέλλα Σαμαρά - singles «Ραντεβού Σε Κάποιο Αστέρι...\nΑκούσαμε το άλμπουμ “ Threads of Fatality ” των Αμ...\nΑπέραντη θλίψη στο πανελλήνιο για τον Θεόφιλο Βανδ...\nGRANDE FOX – single “Manganite” από το άλμπουμ “Em...\nJOHN MCRIS – νέο instrumental άλμπουμ “ARK” από τη...\nΔημήτρης Κανελλόπουλος (Domenica) – νέες κυκλοφορί...\nLUPE – “Eyes Cold” από το επερχόμενο άλμπουμ “Dark...\nSILENT WINTER - “Empire of Sins” – νέο Cinematic 4...\nΘεωρώ ότι η πολιτεία και η κυβέρνηση έχουν ξεχάσει...\nOnline εκδήλωση για παιδιά - Γιορτάζουμε την Eλλην...


Ελληνική Ιστορία - Ελληνική Ιστορία - Θαλάσσια Ρεύματα - Νησιά\nΑρχική Ελληνική Γεωγραφία Θαλάσσια Ρεύματα - Νησιά\nΜεγάλα θαλάσσια ρεύματα δεν παρουσιάζουν οι ελληνικές θάλασσες.\nα) Το ψυχρό ρεύμα του Εύξεινου Πόντου, που προχωρεί κατά μήκος των ανατολικών ακτών της ηπειρωτικής Ελλάδας και εξαφανίζεται στο νότιο Αιγαίο. Από το ρεύμα αυτό επηρεάζεται το κλίμα των ακτών προς το ψυχρότερο και ξηρότερο.\nΠολλά νησιά, μεγάλα, μέτρια, μικρά, καθώς και ερημονήσια και βραχονησίδες περιβάλλουν την Ελλάδα. Η συνολική τους επιφάνεια είναι 25.484 τ.χλμ.\nΤο μήκος των ακτών κατανέμεται ως εξής:\nΗπειρωτική Ελλάδα 2.699,3 χλμ.,\nΠελοπόννησος 1.378,7 χλμ.,\nΝησιά 10.943 χλμ.\nΤο συνολικό μήκος ακτών είναι 15.021 χλμ.


3 Πλεονεκτήματα των Leadership Trainings για τους Επαγγελματίες - hatzifilax.com\n3 Πλεονεκτήματα των Leadership Trainings για τους Επαγγελματίες\nΓια τους επαγγελματίες που σκοπεύουν να ανέβουν μέσα στον οργανισμό τους ή που βρίσκουν ξαφνικά τον εαυτό τους σε θέση εξουσίας πάνω από άλλους, δεν είναι ασυνήθιστο να αναρωτιούνται εάν η εκπαίδευση στο πώς να είναι ηγέτες με τη μορφή ενός σεμιναρίου (leadership webinar) ή ενός εργαστηρίου θα μπορούσε να τους ωφελήσει στην καριέρα τους.\nΗ απάντηση σε αυτή την ερώτηση είναι ένα δυνατό “ΝΑΙ”.\n“Η έννοια της ηγεσίας δε γίνεται πάντα κατανοητή και θεωρείτε ότι είναι μια μυστικιστική ιδιότητα, την οποία κάποιοι άνθρωποι ενσαρκώνουν και άλλοι όχι”, λέει ο καθηγητής του Harvard Business School, Joshua Margolis στο διαδικτυακό μάθημα “Leadership Principles”.\nΕνώ πολλοί άνθρωποι ισχυρίζονται ότι είναι “γεννημένοι ηγέτες”, οι ηγετικές δεξιότητες μπορούν να διδαχτούν(leadership webinar). Με αρκετή πειθαρχία, κατανόηση και εξάσκηση, ο καθένας μπορεί να γίνει ένας αποτελεσματικός ηγέτης μέσα στην επιχείρηση ή τον οργανισμό του(business development consulting).\nΓια να σας βοηθήσουν να αποφασίσετε εάν η διδασκαλία ηγεσίας είναι για εσάς, παρουσιάζουμε παρακάτω μερικά από τα πλεονεκτήματα που μπορεί να εμπεριέχει η διδασκαλία αυτή για τη πορεία της καριέρας σας και στην ικανότητά σας στον παρόν ή σε επιθυμητό ρόλο σας(leadership webinar).\n3 Πλεονεκτήματα των Leadership Trainings\nΑξιολογήστε την αποτελεσματικότητά σας ως ηγέτης\nΓια να βελτιώσετε τις ηγετικές σας ικανότητες, πρέπει πρώτα να κατανοήσετε τις ικανότητες που ήδη έχετε(leadership webinar). Ποια είναι τα δυνατά σας σημεία και πώς μπορείτε να τα αξιοποιήσετε για να γίνετε ένας πιο αποτελεσματικός ηγέτης; Ποιες είναι οι αδυναμίες σας και πώς μπορείτε να προσπαθήσετε να καλύψετε αυτά τα κενά και να γίνετε πιο ολοκληρωμένος; Η ανάπτυξη αυτής της αντίληψης μπορεί να σας βοηθήσει να δώσετε μεγαλύτερη βάση στις καλύτερες στρατηγικές για βελτίωση(business development consulting). Μπορεί επίσης να σας επιτρέψει να προσδιορίσετε το προσωπικό ηγετικό σας στυλ, στο οποίο μπορείτε να παραπέμπετε και να βασίζεστε σε όλη τη διάρκεια της καριέρας σας.\nΥψηλής ποιότητας προγράμματα ηγεσίας, όπως το μάθημα “Leadership Principles” που προσφέρεται από το “HBS Online”, ενσωματώνουν αυτή την αυτοαξιολόγηση στο εκπαιδευτικό πρόγραμμα. Εκτός από τη δυνατότητα διευκόλυνσης της αυτοαξιολόγησης, το μάθημα ζητά παρατηρήσεις από τους συναδέλφους και τους διευθυντές για να κατανοήσουν καλύτερα τη συναισθηματική νοημοσύνη των συμμετεχόντων – ένα σημαντικό χαρακτηριστικό όλων των ηγετών.\nΜάθετε (και εξασκήστε) σημαντικές ηγετικές δεξιότητες\nΓια να είναι αποτελεσματικοί, οι ηγέτες πρέπει να κατανοούν πώς να καθορίζουν την κατεύθυνση μιας ομάδας, να σχεδιάζουν ομάδες, να εκπαιδεύουν τους συναδέλφους τους, να παρέχουν σχόλια και παρατηρήσεις και να δημιουργούν ισχυρές και αξιόπιστες σχέσεις με τους ανθρώπους που βρίσκονται στις θέσεις κάτω από τη θέση του αρχηγού(leadership webinar). Γνωρίζουν πώς να εμπνέουν τους άλλους, να ενδυναμώνουν τους υπαλλήλους, να διαχειρίζονται στρεσογόνες καταστάσεις και να αντιλαμβάνονται πότε πρέπει να αναθέτουν εργασίες ή να ασχολούνται οι ίδιοι με ένα έργο.\n“Η ηγεσία είναι το να βγάζεις τον καλύτερο εαυτό των άλλων για να δουλέψουν αποδοτικά”, λέει ο Margolis στο βιβλίο “Leadership Principles”.\nΗ τελειοποίηση αυτών των δεξιοτήτων απαιτεί εμπειρία. Η ολοκλήρωση της εκπαίδευσης στις μεθόδους ηγεσίας, σας επιτρέπει όχι μόνο να μάθετε και να κατανοήσετε αυτές τις δεξιότητες, αλλά και να τις εφαρμόσετε στην πράξη σε ένα περιβάλλον συνεργασίας.\nΔεχτείτε πραγματικά σχόλια και παρατηρήσεις από έμπειρους ηγέτες\nΈνα από τα μεγαλύτερα οφέλη που συνδέονται με την εκπαίδευση σε μεθόδους ηγεσίας είναι η έκθεση του εαυτού σας σε άλλους ηγέτες – τόσο σε καθηγητές όσο και σε συναδέλφους- από τους οποίους μπορείτε να μάθετε και να εξελιχτείτε(leadership skills). Οι συνομιλίες, οι συζητήσεις και η γενική ελεύθερη ανταλλαγή ιδεών με άλλους μπορούν να προσφέρουν γνώσεις και σχόλια και παρατηρήσεις που είναι δύσκολο να αποκτηθούν όταν προσπαθείτε να αναπτύξετε αυτές τις δεξιότητες από μόνοι σας.\nΠοιος μπορεί να επωφεληθεί από την εκπαίδευση μεθόδων και πρακτικών ηγεσίας;\nΕπαγγελματίες που βρίσκονται στην αρχή ή στη μέση της καριέρας τους\nΟι επαγγελματίες που βρίσκονται στην αρχή ή στη μέση της καριέρας τους που εργάζονται αυτή τη στιγμή ως μεμονωμένοι συνεισφέροντες ή ειδικοί στο τμήμα ή τον οργανισμό τους, μπορούν να επωφεληθούν από την ολοκλήρωση της εκπαίδευσης σε μεθόδους ηγεσίας(business development consulting). Αυτό ισχύει ιδιαίτερα για κάποιον που επιθυμεί να αναλάβει τελικά κάποια στιγμή στο μέλλον μια θέση διοίκησης ή ηγεσίας, αλλά δεν είναι σίγουρος για το πώς θα φτάσει εκεί. Με τη παρακολούθηση ενός μαθήματος στις μεθόδους ηγεσίας και την ενεργή ανάπτυξη των ηγετικών σας δεξιοτήτων(leadership skills), προετοιμάζετε τον εαυτό σας ώστε να είναι έτοιμος όταν εμφανιστεί μια ευκαιρία, να κάνετε την αλλαγή.\nΠαρομοίως, η ηγετική εκπαίδευση μπορεί επίσης να είναι χρήσιμη σε άτομα που δεν θέλουν απαραίτητα να δουλέψουν σε κάποια ηγετική θέση, αλλά αναλαμβάνουν περιστασιακά καθήκοντα και ευθύνες(leadership skills), όπως ένας διευθυντής project.\nΠολλοί οργανισμοί ακολουθούν μια αυστηρή ιεραρχία για να καθορίσουν ποιον να προσλάβουν ή να προωθήσουν σε ηγετική θέση(business development consulting). Οι υποψήφιοι, είτε εσωτερικοί είτε εξωτερικοί, πρέπει συνήθως να πληρούν ένα συγκεκριμένο επίπεδο εκπαίδευσης και εμπειρίας προκειμένου να γίνουν υποψήφιοι για τη θέση αυτή.\nΌμως, σε μικρότερους ή πιο ευέλικτους οργανισμούς, αυτή η ιεραρχία μπορεί να μην έχει δημιουργηθεί ακόμα, το οποίο μπορεί να δώσει τη δυνατότητα σε ένα άτομο να μετακινηθεί σε μια ηγετική θέση ακόμα και σε περίπτωση που δεν έχει ακόμα εμπειρία σε έναν τέτοιο ρόλο (Αυτό ισχύει ιδιαίτερα σε πολλές νέες εταιρίες).\nΕάν βρεθείτε ξαφνικά και απρόσμενα τοποθετημένος σε μια ηγετική θέση, η παρακολούθηση μαθημάτων (leadership webinar)θα σας φανεί πολύ χρήσιμη στο να προσανατολιστείτε στον νέο σας ρόλο.\nΠολλοί ιδιοκτήτες μικρών επιχειρήσεων ξεκινούν ως αυτοαπασχολούμενοι εργαζόμενοι. Δεν έχουν να διαχειριστούν εργαζομένους ή μέλη μιας ομάδας. Είναι υπεύθυνοι μόνο για τον εαυτό τους.\nΑλλά με το που κάνετε το μικρό βήμα της πρόσληψης του πρώτου σας υπαλλήλου, ολόκληρη η δυναμική της επιχείρησης σας αναμένεται να αλλάξει, διότι δεν είστε πλέον υπεύθυνοι μόνο για τον εαυτό σας(leadership skills). Για τον λόγο αυτό συχνά λένε ότι η επιτυχία ως ένα άτομο που δραστηριοποιείται μόνο του, δεν σημαίνει απαραίτητα πως θα επιτύχει και ως επιχειρηματίας.\nΕάν ο τελικός στόχος της καριέρας σας είναι να είστε ένας επιτυχημένος επιχειρηματίας, η ανάπτυξη των ηγετικών σας δεξιοτήτων είναι απαραίτητο κομμάτι του στόχους και μπορεί να σας βοηθήσει να αποκτήσετε τις δεξιότητες που απαιτούνται για τη δημιουργία και τη διαχείριση ομάδων υψηλών επιδόσεων.\nΕνώ μερικές επιχειρήσεις και οργανισμοί με ανοιχτές ηγετικές θέσεις αναζητούν υποψήφιους, υπάρχουν οφέλη από την προαγωγή των εργαζομένων της ίδιας εταιρείας (business development consulting). Από τη μία πλευρά, είναι συχνά φθηνότερη κίνηση διότι δεν έχετε πλέον τα έξοδα για την πρόσληψη, την εξέταση, τη συνέντευξη και την αξιολόγηση των υποψηφίων για τη θέση αυτή. Από την άλλη πλευρά, η προαγωγή των εργαζομένων από μέσα από την εταιρεία συχνά λιγότερο χρόνο για να ξεκινήσει στη θέση αυτή, αφού ο εργαζόμενος πιθανόν γνωρίζει ήδη πώς λειτουργεί η επιχείρηση.\nΓια να κατανοήσουν τα οφέλη της προαγωγής μέσα από την εταιρεία, οι εταιρείες πρέπει να παρέχουν στους υπαλλήλους τους τη δυνατότητα να αναπτύξουν τις δεξιότητες που είναι απαραίτητες για την επιτυχία. Η επένδυση σε πρωτοβουλίες για την επαγγελματική ανάπτυξη, όπως η εκπαίδευση σε μεθόδους ηγεσίας, είναι ένας αποτελεσματικός τρόπος για να γίνει αυτό. Μπορεί επίσης να βελτιώσει τη διατήρηση των εργαζομένων σας στην εταιρεία σας: Το 94% των εργαζομένων δηλώνουν ότι θα έμεναν περισσότερο σε μια εταιρεία, εάν αυτή επένδυε στο να τους βοηθήσει να μάθουν και να αναπτυχθούν στον επαγγελματικό τομέα.


Η Holistic Fitness στα COCO – MAT | Holistic Fitness by Sofia Amountzia\nΗ φιλοσοφία της Holistic Fitness στις 21 Σεπτεμβρίου θα… συναντήσει την φιλοσοφία της COCO – MAT. H Σοφία Αμούντζια, η οποία έφερε το Holistic Fitness στην Ελλάδα, θα βρεθεί στο κατάστημα Αμαρουσίου (2106122272),από τις 18.30 – 20.30, και θα παρουσιάσει μυστικά για έναν ολιστικό τρόπο ζωής που έχουν ως άμεσο στόχο τη βελτίωση της υγείας και της ψυχολογικής διάθεσης μέσα από την άσκηση και την υγιεινή διατροφή.\nO ολιστικός τρόπος ζωής και η υιοθέτηση φυσικών τρόπων για καλή υγεία που προάγει η Holistic Fitness ταιριάζει απόλυτα με τις αρχές της COCO – MAT. H εταιρεία προβάλει τις απλές αξίες που μπορούν να κάνουν την ημέρα μας ομορφότερα και στηρίζει την ποιοτική διατροφή και την άσκηση. Παρόμοια είναι και η λογική που ακολουθεί στα προϊόντα της, τα οποία βασίζονται σε πρώτες ύλες. Αυτές οι πρώτες ύλες προέρχονται από τη φύση, τις έχει «αγκαλιάσει» ο ήλιος και τους έχει μεταφέρει την ενέργειά του. Μέσα από τα προϊόντα της COCO – MAT, η ζωοδότρα ενέργεια του ήλιου μεταφέρεται στο άνθρωπο και του βελτιώνει την υγεία.\nΣτις 21 Σεπτεμβρίου, η Σοφία Αμούντζια θα παρουσιάσει τις αρχές της Holistic Fitness, που βασίζονται στις ίδιες αρχές και αξίες για καλύτερη υγεία και ποιότητα ζωής με αυτές της COCO – MAT. Όσοι βρεθούν στο κατάστημα του Αμαρουσίου θα έχουν την ευκαιρία να παρακολουθήσουν ήπιες τεχνικές του προγράμματος Qi Helth κατά του στρες και θα διδαχτούν τρόπους για να το απομακρύνουν από τη ζωή τους. H φιλοσοφία της Holistic Fitness, όπως και της COCO – MAT, στηρίζεται στη χρήση φυσικών πρώτων υλών. Έτσι, κατά την παρουσίαση, θα υπάρξει αναφορά στα βότανα, που αφθονούν στην ελληνική φύση και θα μάθουμε πώς να τα χρησιμοποιούμαι για να βελτιώσουμε την υγεία μας αλλά και την ψυχική μας διάθεση.\nΕυκαιρία, λοιπόν, να μυηθούμε σε έναν διαφορετικό τρόπο ζωής, όπου με άσκηση, καλή διατροφή και ένα χαμόγελο, λαμπερό όπως ο ήλιος της Ελλάδος, θα γεμίσουμε με ενέργεια και θα φυλακίσουμε στο χθες ότι μας προβληματίζει.\nΡαντεβού στις 21 Σεπτεμβρίου, στο κεντρικό κατάστημα του Αμαρουσίου (18.30 – 20.30). Η είσοδος είναι ελεύθερη. Για κρατήσεις θέσεων 210 6122272.


Ελα μωρέ, παιδιά είναι | Opinion Ειδήσεις\nΓΡΑΦΕΙ: ΣΤΕΛΙΟς ΜΠΑΜΙΑΤΖΗς published 23 Απρ. 21 (12:13)\nΕίναι σπαστικό το ότι πλέον παλεύουμε να ακουστεί η κοινή λογική. Προσπαθούμε με κόπο και ιδρώτα να "περάσουμε" τη μετριοπαθή άποψη. Έχουν χαθεί πλέον όλα αυτά ή απλώς ακούγονται μόνο όσοι φωνάζουν;\nΤο ερώτημα επανήλθε δριμύτερο μετά τα τελευταία γεγονότα στις πλατείες. Θλιβερές εικόνες με καλλίγραμμη κυρία να λικνίζεται πάνω σε ένα αυτοκίνητο δίπλα από ένα παιδάκι και το πλήθος από κάτω να παραληρεί. Αποκαρδιωτικά σκηνικά με νοσοκομειακά που δεν μπορούν να περάσουν και ένας απέραντος σκουπιδότοπος μετά τη λήξη του "πάρτι".\nΤο "πόρισμα" βγήκε εύκολα από τη μία πλευρά. Οι "κακοί" και "αντικοινωνικοί" νέοι που γράφουν στα υποδήματά τους τη δημόσια υγεία και βάζουν σε κίνδυνο τους συμπολίτες τους. Που δεν σέβονται τίποτα, βρωμίζουν και ασχημονούν. Μέχρι που... συνουσιάζονται σε πυλωτές πολυκατοικιών, είπε στα ΜΜΕ μία κυρία.\nΤο ίδιο εύκολα έβγαλε το δικό της πόρισμα η άλλη πλευρά. Φυσικά φταίει η κυβέρνηση, διότι με τις παλλινωδίες της προκάλεσε την αντίδραση του κόσμου που έχει κουραστεί, δεν αντέχει, ειδικά οι νέοι. Τι να κάνουν οι μικρότερες ηλικίες; Πνίγονται μέσα στην πανδημία και ξεσπούν. "Παιδιά είναι στην τελική".\nΔηλαδή, είναι τόσο μα τόσο δύσκολο να συνειδητοποιήσουμε πως ένας νέος άνθρωπος φυσικά και θα είναι πιο αντιδραστικός; Οι νέοι φυσικά θα "αντισταθούν"; Ποιο νόημα έχει όμως να κουνάμε το δάχτυλο στους μικρότερους, να τους καθιστούμε αποδιοπομπαίους τράγους και αποκλειστικά υπευθύνους.\nΣτον αντίποδα, εξυπακούεται πως δεν δικαιολογούνται τα πάντα. Το ότι είναι νέοι δε σημαίνει αυτομάτως πως υπάρχει άλλοθι για όλα. Δεν είναι αντίσταση το να βρωμίζεις τον χώρο, να τον μετατρέπεις σε έναν σκουπιδότοπο ή να μην αφήνεις το ΕΚΑΒ να περάσει. Το να κλείνεις δρόμους με το έτσι θέλω. Ουδείς είναι υποχρεωμένος να το δεχτεί αυτό, τη βρωμιά, ακόμα και την ερωτική συνέυρεση στην πυλωτή του. Χωρίς ίχνος συντηρητισμού μιλάω.\nΆλλωστε, δεν βρίζουμε τους τουρίστες που κάνουν τα ίδια στα νησιά;\nΤι ακριβώς συμβαίνει λοιπόν; Η απάντηση είναι η εξής:\nΕπιλέγοντας να γίνουμε είτε ο "κουλ προοδευτικός" είτε ο "κακός δάσκαλος" αποφεύγουμε να δούμε το πραγματικό πρόβλημα. Γιατί αυτοί οι άνθρωποι υιοθετούν αντικοινωνικές και φασίζουσες συμπεριφορές; Επειδή είναι "κακά παιδιά"; Ή μήπως επειδή δεν τους έμαθαν από το σπίτι τους να σέβονται τον δημόσιο χώρο και την επιθυμία του άλλου, όσο "παράλογη" κι αν είναι;\nΜήπως κάποιοι φροντίζουν να καθιστούν τους νεώτερους "κατηγορούμενους" ή "επαναστάτες" ώστε να εξυπηρετηθούν δικά τους προσωπικά θέλω, ιδεολογικά κολλήματα αλλά και πολιτικοί τακτικισμοί;


Οι Παλαιστίνιοι έγιναν μέλος της Interpol - Ειδήσεις - νέα - Το Βήμα Online\nΟι Παλαιστίνιοι κατέγραψαν μια νέα διπλωματική νίκη προς την κατεύθυνση της αναγνώρισης παλαιστινιακού κράτους, αποκτώντας καθεστώς πλήρους μέλους της Interpol, παρά την αντίθεση του Ισραήλ.\n27 Σεπτεμβρίου 2017, 18:29 Ενημερώθηκε: 27 Σεπτεμβρίου 2017, 18:29\n«Το κράτος της Παλαιστίνης και τα Νησιά του Σολομώντα είναι στο εξής μέλη», ανακοίνωσε ο διεθνής οργανισμός αστυνομικής συνεργασίας στο κοινωνικό δίκτυο τουίτερ. Η Interpol αριθμεί έτσι 192 μέλη.\nΗ απόφαση ελήφθη από τα κράτη μέλη της Interpol κατά τη γενική συνέλευση του οργανισμού που διεξάγεται στο Πεκίνο.\nΗ Παλαιστινιακή Αρχή, που αγωνίζεται για τη δημιουργία παλαιστινιακού κράτους, επιδιώκει αναγνώριση από τους διεθνείς θεσμούς. Το Ισραήλ αντιτίθεται συστηματικά σε αυτές τις προσπάθειες και πραγματοποιεί για τον σκοπό αυτό μια έντονη διπλωματική εκστρατεία.\nΗ Interpol είχε απορρίψει μια πρώτη υποψηφιότητα της Παλαιστίνης στα τέλη του 2016. Το αποτέλεσμα της σημερινής ψηφοφορίας δεν ανακοινώθηκε επίσημα, ωστόσο η υποψηφιότητα μιας χώρας μέλους χρειάζεται πλειοψηφία δύο τρίτων των ψηφισάντων για να εγκριθεί.\n«Περισσότερα από το 75% των μελών της Interpol ψήφισαν υπέρ της ένταξης», έγραψε η Οργάνωση για την Απελευθέρωση της Παλαιστίνης σε έναν από τους επίσημους λογαριασμούς της στο τουίτερ.\n«Η ένταξη της Παλαιστίνης στον οργανισμό δείχνει τη βούληση των μελών του να υπερασπιστούν τον λόγο ύπαρξής της και τις θεμελιώδεις αρχές τους. Είναι μια σαφής απόρριψη των προσπαθειών κυνικού χειρισμού και πολιτικού εκφοβισμού», ανέφερε σε μια ανακοίνωση ο παλαιστίνιος υπουργός Εξωτερικών, Ριγιάντ αλ-Μάλκι.\nΔεν υπάρχει ακόμη επίσημη αντίδραση του ισραηλινού υπουργείου Εξωτερικών.\nΗ Interpol, που έχει την έδρα της στη Λιόν, επιτρέπει τις ανταλλαγές πληροφοριών ανάμεσα στις αστυνομίες σχεδόν 200 χωρών. Ο οργανισμός εκδίδει επίσης «κόκκινες οδηγίες», με τις οποίες ενημερώνει τα μέλη του για ένα ένταλμα σύλληψης που έχει εκδοθεί από μία χώρα σε βάρος ενός ατόμου.\n«Επιδιώκουμε να είμαστε σε όλους τους διεθνείς θεσμούς, περιλαμβανομένης της Interpol, ως ένα συντεταγμένο κράτος», είχε εξηγήσει το Σάββατο, στο Γαλλικό Πρακτορείο, ο Τζιμπρίλ Ρατζούμπ, παλαιστίνιος υψηλόβαθμος αξιωματούχος.\n«Σκοπός μας είναι το παλαιστινιακό κράτος να έχει μια θετική συνεισφορά στον τομέα της ασφάλειας και της σταθερότητας στην περιοχή και στο πλαίσιο της διεθνούς κοινότητας», είπε.\nΗ αντίθεση του Ισραήλ ερμηνεύεται, όπως λέει, από το γεγονός πως το εβραϊκό κράτος «δεν θέλει καμία πρόοδο προς τη δημιουργία παλαιστινιακού κράτους».\n«Το Ισραήλ δεν ήθελε να είμαστε στη FIFA. Γιατί θα μας ήθελε στην Interpol;» είπε.\nΟ Άλαν Μπέικερ, ισραηλινός πρώην υψηλόβαθμος διπλωμάτης και ειδικός σε νομικά θέματα, εκτίμησε από την πλευρά του πως η παλαιστινιακή υποψηφιότητα ήταν «αποκλειστικά μια επικοινωνιακή επιχείρηση» εκ μέρους των Παλαιστινίων.\n«Δεν τους ενδιαφέρει να διαπραγματευθούν (με το Ισραήλ). Θέλουν να επιτύχουν τον τελικό σκοπό τους, που είναι ένα κράτος, μέσω των διεθνών οργανισμών», δήλωσε στο AFP σήμερα πριν από την ψηφοφορία.\nΕκτίμησε επίσης πως «η προσπάθεια των Παλαιστινίων να πολιτικοποιήσουν αυτόν τον εξαιρετικά επαγγελματικό οργανισμό είναι πολύ επιζήμια για την Interpol».\nΌπως είπε, οι Παλαιστίνιοι δεν θα μπορούν, ωστόσο, εντασσόμενοι στην Interpol, να εκδώσουν εντάλματα σύλληψης σε βάρος ισραηλινών πολιτών.


Το Κέντρικο, Χίος (Χώρα) - Κριτικές εστιατορίων - Tripadvisor\nΤο Κέντρικο, Χίος (Χώρα)\n37 κριτικές#25 από 52 εστιατόρια (Χίος (Χώρα))€€ - €€€ΜεσογειακήΕλληνική\nΛεωφόρος Αιγαίου 68, Χίος (Χώρα) 82131 Ελλάδα+30 2271 023353Ιστότοπος\nΝο 14 από 18 Μεσογειακή - Χίος (Χώρα)\nΝο 25 από 52 Εστιατόρια - Χίος (Χώρα)\nΛεωφόρος Αιγαίου 68, Χίος (Χώρα) 82131 Ελλάδα\n+30 2271 023353\nΘόρυβος, σκληρά θαλασσινά, ακριβούτσικο vfm\nΠήγαμε βράδυ με συγγενείς. Είχε πολύ κόσμο, θόρυβο από ομιλίες που φωνάζαμε για να ακούμε και τα καλαμαράκια κ το χταπόδι υπερβολικά σκληρά με αποτέλεσμα να μην ευχαριστηθουμε κ μεγάλα πιάτα με μικρό περιεχόμενο. Αν και γενικά η Χίος έχει φθηνό φαγητό, μας φάνηκε αρκετά...ακριβό. Ελπίζω τα έτυχε η μέρα κ να μην είναι κανόνας του μαγαζιού.Περισσότερα\nΗ καλύτερη ποιότητα σε συνδυασμό με το άψογο service στο καλύτερο σημείο του λιμανιού. Θες μόνο να πηγαίνεις ξανά και ξανά!!!!\nΤο γνωρισαμε αρχικα απο ντοπιους φιλους και δοκιμασαμε να ξαναφαμε το επομενο μεσημερι γυριζοντας απο εκδρομη στο νησι Δυστυχως τις μεσημεριανες ωρες δεν ευκολα διαθεσιμη Η κουζινα ειναι μικρασιατικη οι μεριδες ικαμοποιητικες και το φαγητο νοστιμο Η σαλατα του μαγαζιου, το κεμπαπ κοτοπουλο και μοσχαρι...αρνι ξεχορίζουν Τα μπριζολακια λαιμου δεν μας νθουσιασαν, όπως και τα πιτακια Καλο θα ηταν το μαγαζι να προσεξει λιγο την τουαλετα το αδικειΠερισσότερα\nΞεχωριστά πιάτα κρεατικών\nΦάγαμε στο εστιατόριο μπριζόλα μοσχαρίσια: ιδιαίτερη, παρά πολύ καλά ψημένη, μαλακή και γευστική! Επίσης ένα πολύ καλό πιάτο: μάγουλα μοσχαρίσια με κριθαράκι άριστα βρασμένο και αρωματισμένο. Οι τιμές αρκετά καλές για αυτό που προσφέρει. Ευγενικό, χαμογελαστό και εξυπηρετικό σέρβις μπροστά στη θάλασσα.\nΑδιαφορο και παλιομοδίτικο\nΈχουμε σταματήσει για να φάμε το βράδυ. Το μαγαζί ήταν γεμάτο. Το service ήταν γρήγορο. Φαγητά μέτρια. Οι τιμές πάνω από μέσο όρο\nμετά από ένα μεσημεριανό γεύμα και δείπνο μπορώ να συστήσω ανεπιφύλακτα την κουζίνα τους για προσωπική μου προτίμηση προτιμώ κρέας και σε αυτό το εστιατόριο μαγειρεύουν πολύ καλά και ιδιαίτερα τα σαλάτα των πλευρικών πιάτων και ειδικά τα ζυμαρικά μας έχουν ικανοποιήσει με κάθε τρόπο...πολύ ευγενικό και ωραίο προσωπικό ένα χαιρετισμό ιδιαίτερα στον Πικάσο, τον Μάικ και τον ΓιώργοΠερισσότερα\nΕστιατόριο που προσφέρει κάτι το διαφορετικό από τα περισσότερα εστιατόρια του λιμανιού. Ωραίος χώρος και καλή εξυπηρέτηση, ενώ τα φαγητά μας άρεσαν, γιατί ήταν καλομαγειρεμένα με υλικά που έδεναν μεταξύ τους. Στο τέλος μας κέρασαν παγωτό. ΥΓ. Ένα φάουλ του ιδιοκτήτη ήταν που εβω επιστρέψαμε...το ψωμί που μας τι έφερε χωρίς να μας ρωτήσει,μας χρέωσε κουβερ 1,4€ για "το στήσιμο των πιάτων"!! Δεν έφερε δωρεάν νερό εμφιαλωμένο, ούτε καν βρύσης, τα μαχαιροπίρουνα ήταν κοινά και όχι επάργυρα, κηροπήγια δεν έφερε, ούτε είχε κάποιο καλοσωρισμα. Και τα πιάτα δεν ήρθαν συνοδεία μουσικής ή πυροτεχνημάτων. Μόνο χαρτοπετσέτες έφερε, χωρίς αλατοπίπερο. Οπότε, ποιο ήταν το έξοδο για το "στήσιμο των πιάτων"; Αν είχα διάθεση και κυρίως χρόνο, θα του έλεγα πως το κουβερ έχει καταργηθεί με νόμο τον Ιούλη του '14 και το μόνο που μπορεί να χρεώσει είναι το εμφιαλωμένο ατομικό λαδόξιδο, που φυσικά δεν έφερε. Δεν είχε ούτε χύμα, αλλά ούτε και αλατοπίπερο. Τι να πω; Αστεία πράγματα...Περισσότερα\nΑπλά νόστιμη κουζίνα αλλά θεωρώ κοροϊδία να μας εμφανίζουν θραψαλο με τιμη καλαμαριου και να μας χρεώνουν το θραψαλο ξαναλέω, αντι για 12 ,17 ευρώ γιατί ήταν λίγο μεγαλύτερο από ότι έπρεπε.Επισης ενώ στον κατάλογο η γαριδομακαροναδα κοστίζει 10 ευρώ,την πληρώσαμε 12 ευρώ. Δεν θεωρώ...επαγγελματικό να βλεπει άλλο ο πελάτης στον κατάλογο και άλλο να του έρχεται μετά.Πραγματικα δοκιμάστε κάπου αλλού...Περισσότερα\nΕξαιρετικο φαγητο για ολα τα γουστα!\nΕχω επισκεφθει αρκετες φορες το συγκεκριμενο μαγαζι ειτε για ψαρικα ειτε για κρεατικα.Οτι και αν εχω φαει ειναι απλα πεντανοστιμο και πολυ ποιοτικο.Σημερα συγκεκριμενα εφαγα και την πιο ωραια καρμποναρα της ζωης μου!\nΣΠΙΤΙΚΗ ΚΟΥΖΙΝΑ ΚΑΙ ΠΕΡΙΠΟΙΗΣΗ\nΣυνήθως στα καταστήματα <πρώτης γραμμής >όσον αφορά την θέα ,είμαι επιφυλακτικός , διότι πουλάνε μόνο αυτό . Για το συγκεκριμένο εστιατόριο έπεσα έξω .Καλή πρώτη ύλη ,εξαιρετικό ψήσιμο ,νόστιμα πιάτα ,προσοχή στη λεπτομέρεια (στην χωριάτικη σαλάτα οι τομάτα είναι χωρίς την φλούδα ),ευγένεια ,εξυπηρέτηση ,περιβάλλον,τιμές....ΕΥΓΕ!!!Περισσότερα\nΛάβετε γρήγορα απαντήσεις από το προσωπικό του Το Κέντρικο και από προηγούμενους επισκέπτες.\nΣυχνές ερωτήσεις για: Το Κέντρικο\nΤο Το Κέντρικο προσφέρει φαγητό σε πακέτο;\nΝαι, το Το Κέντρικο προσφέρει υπηρεσίες παράδοσης φαγητού σε πακέτο.\nΠοια είναι η βαθμολογία του Το Κέντρικο;\nΤο Το Κέντρικο έχει βαθμολογηθεί ανάλογα στις ακόλουθες κατηγορίες από τους ταξιδιώτες του Tripadvisor:


Ο νους είναι ουσιαστικά μηχανή επιβίωσης. Είναι επίθεση και άμυνα εναντίον άλλων μυαλών. Είναι συλλογή, αποθήκευση και ανάλυση πληροφοριών. Αυτό είναι καλό για την επιβίωση, αλλά δεν είναι καθόλου δημιουργικό.\nΌσο περισσότερο στεκόμαστε στα Αρνητικά Πράγματα, τόσο περισσότερο το Μυαλό Μας Αποκτά Εμμονή με Αυτά.\nΑν οι Δομές του Ανθρώπινου Μυαλού παραμείνουν Αμετάβλητες, θα καταλήγουμε Πάντα να “Δημιουργούμε” τον ίδιο Κόσμο.\nΑντί να είστε οι σκέψεις και τα συναισθήματά σας, να είστε η συνείδηση πίσω από αυτές.\nΤο να αγαπάς σημαίνει να αναγνωρίζεις τον εαυτό σου στον άλλον\nΤο στρες δημιουργείται όταν είσαι «εδώ», αλλά θα ήθελες να είσαι «εκεί».\nΤο “εγώ” υποβιβάζει το παρόν ως ένα μέσο για την επίτευξη ενός σκοπού.\nΗ πρωταρχική αιτία της δυστυχίας σου δεν είναι ποτέ μια κατάσταση, αλλά οι σκέψεις σου γι’ αυτήν.\nΠώς μπορείς να είσαι θυμωμένος για κάποιον που είναι άρρωστος; Η μόνη κατάλληλη απάντηση είναι η συμπόνια.\nΟ Echkart Tolle είναι ένας σύγχρονος δάσκαλος και στοχαστής που μπορεί να φέρει στο παρόν τις αρχαίες διδασκαλίες σοφίας.\n10 ΡΗΤΑ ΣΟΦΙΑΣ του Έκχαρτ Τόλλε για τον Άνθρωπο και τον Χρόνο